Predsednica Atifete Jahjaga je dočekala admirala James Stavridis - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Atifete Jahjaga je dočekala admirala James Stavridis\nPredsednica Republike Kosovo, gospođa Atifete Jahjaga, danas je dočekala na sastanak komandanta južnog krila NATO-a, admirala James Stavridis, koji boravi na Kosovu u oproštajnu posetu.\nPredsednica Jahjaga je visoko cenila rad admirala Stavridis tokom celog perioda vodstva NATO-a i zahvalila se za punu podršku koja je data procesima na Kosovu.\nPredsednica Jahjaga i admiral Stavridis su razgovarali o stanju bezbednosti na Kosovu, za postignuti sporazum u Brisel između Kosova i Srbije, nastavku prisustva NATO-a i o izgradnji jednog kontraktualnog odnosa između Kosova i Severno-Atlantske Alijanse.\nPredsednica Jahjaga je naglasila da Republika Kosovo je posvećena za sprovođenje postignutog sporazuma u Brisel sa Republikom Srbijom, koji vodi u pravcu normalizacije odnosa između dve države i pomaže ukidanje ilegalnih paralelnih struktura, i olakšava život građana sa obe strane granice. Ona je naglasila da je važno da Republika Srbija sprovodi u celosti postignuti sporazum, jer se tako može kretati u pravcu relaksacije odnosa na putu evropske integracije.\nPredsednica Jahjaga je naglasila da je važno da mirotvorne snage NATO-a pomažu u proces sprovođenja sporazuma, garancijom mira i bezbednosti za sve građane koji žive u severnom delu teritorija Republike Kosovo, pružanjem sigurne i mirne sredine\nOna je naglasila da mirotvorne NATO trupe nastavljaju odigrati važnu ulogu za bezbednost u zemlji te partnerstvo sa KFOR-om i Severno-Atlantskim Savezom je neophodno. Predsednica Jahjaga je naglasila da Republika Kosovo svoju budućnost vidi u evropsko-atlantsku integraciju i istakla potrebu produbljavanja odnosa sa NATO-m putem jednog zajedničkog kontraktualnog odnosa. Ona reče da Snaga Bezbednosti Kosova, koja se izgrađuje uz pomoć NATO-a, je uspela ispuniti sve njene operacione kapacitete.\nKomandant Južnog krila NATO-a, admiral James Stavridis, koji uskoro odlazi sa ove dužnosti, je visoko cenio saradnju koju je imao sa Predsednicom i svim drugim institucijama Kosova. On reče da prisustvo NATO-a na Kosovu nastavlja da bude važno radi pružanja jedne mirne i bezbedne sredine za sve građane Kosova. naročito u ovom periodu postizanja sporazuma u Brisel.\nAdmiral Stavridis je naglasio da Kosovo i cela regija su beležili važan napredak u raznim oblastima i naročito u oblasti bezbednosti.


Vreme „crveno-belih” paradoksa\nCrvena zvezda je drugi put uzastopno akter Lige šampiona i igra svoj najgori fudbal. To je i posebno teško postići, pa ostali paradoksi „crveno-belih“ izgledaju manji, posle 161. prvenstvenog „večitog“ derbija u kojem je Partizan i sa trojicom od četvorice svojih najboljih napadača na klupi više od sat vremena, pobedio sa 2:0. Na primer, tu je kontradikcija da je prvak sa tržišno svojim najskupljim timom u istoriji, dva meča uzastopno bez šuta u okvir gola. Pa to da je od šestorice stranaca koje je doveo za navalu, spao na samo jednog u igri u poslednjih 20 minuta u kojima je i primio oba gola. Nije lako razumeti ni taktičke ideje po kojima u Ligi šampiona krila deluju kao bekovi, a u Superligi se bekovi pojavljuju kao krila, itd. Šta bi tek bilo da je Partizan, koji je promašio


Ford razvija specijalne prozore koji omogućavaju slepim osobama da “vide” (Video) - Auto Republika\nPočetna Life Tehnologija & IT Ford razvija specijalne prozore koji omogućavaju slepim osobama da “vide” (Video)\nFord je razvio prototip pametnog prozora za automobile koji koristi vibracije kako bi ilustrovao saobraćajna dešavanja slepim putnicima.\nTehnologija koju je proizvođač nazvao “Oseti pogled” (Feel the View), je razvijena od strane italijanske divizije Forda koja je ušla u partnerstvo sa tek osnovanom kompanijom Aedo, konvertuje vizuelne slike u vibracije različitog intenziteta, čineći ih tako razumljivim osobama sa delimično ili potpuno oštećenim vidom.\nSistem funkcioniše tako što aktuelnu sliku okruženja konvertuje u crno-beli prikaz sa unutrašnje strane stakla. Svaka od različitih nijansi sive je predstavljena jednom od, ukupno 255 vibracija različitog intenziteta.\n“Tragamo za načinima da unapredimo ljudima kvalitet života, a ovo je bila fantastična prilika da pomognemo slepim osobama da steknu divno iskustvo vožnje automobila,” izjavio je portparol Forda. “Predmetna tehnologija je napredna, ali je sam koncept jednostavan – i omogućava da obična putovanja postanu predmet brojnih uspomena za ljudi koji ga budu koristili.”\nIako u ovoj fazi razvoja govorimo, još uvek, o konceptnom rešenju, tehnologija ilustruje dodatne aspekte koje bi savremeni automobili mogli da otvore u budućem vremenu. Fordove investicije u oblast alternativnih tehnologija su porasle u sklopu novih aktivnosti, usmerenih na povećanje efikasnosti, a koje karakterišu automobilsku industriju današnjice.\nRukovodstvo Forda je odlučilo da preusmeri iznos od 11,5 milijardi američkih dolara, sa razvoja postojećih planiranih investicija, ka razvoju alternativnih tehnologija. Deo tih sredstava će biti usmeren i na razvoj modela koje je američki proizvođač obelodanio da prestaje da nudi lokalnim kupcima.\nPogledajte promotivni i edukativni video klip.\ntagovi: Feel the View ford izdvojeno\nprethodno Bosch izneo još jednu senzacionalnu tvrdnju: Možda smo spasili dizel\nsledeće Brembo najavljuje elektrifikovani kočioni sistem prenet iz F1\nKolona vozila koristila Google Maps za navigaciju pa ostali zaglavljeni u blatu


Dešavanja Podrška fudbalerima Ibra\nPredsjednik Opštine Rahman Husović istakao doprinos koji taj klub u kontinuitetu daje prepoznatljivosti i razvoju sveukupnog sportskog duha u Rožajama\nPredsjednik Opštine Rahman Husović posjetio je u pratnji svojih saradnika Fudbalski klub „Ibar“ kako bi rukovodstvu i fudbalerima poželio uspjeh u nastavku šampionata koji je zbog minule epidemiološke situacije bilo zaustavljen.\nPrvi čovjek Opštine se prilikom obraćanja prisutnima osvrnuo na doprinos koji taj klub u kontinuitetu daje prepoznatljivosti i razvoju sveukupnog sportskog duha u Rožajama. On je ukazao na spremnost lokalne samouprave da nagradi pozitivne rezultate koje će, prema njegovim očekivanjima, igrači ovog tima postizati u narednom periodu. Bilo je riječi i posljedicama koje je pandemija korona virusa ostavila kako na globalnoj tako i na domaćoj sportskoj sceni.\nSvjestan da je igračima Ibra neophodna podrška na startu narednih takmičenja, predsjednik Husović je kazao da će Opština izdvojiti 2 000 eura u tu svrhu. Direktor Kluba Armin Honsić zahvalio se predsjedniku Husoviću i njegovim saradnicima na posjeti i, kako je rekao, na svemu što čine za FK „Ibar“.\n“Ono što nas posebno raduje je odlučnost našeg predsjedika da sportu, a posebno fudbalu kao najvažnijoj sporednoj stvari na svijetu, obezbijedi podršku od strane lokalne samouprave.Vjerujem da će igrači svojim zalaganjem opravdati povjerenje svih nas”, istakao je Honsić. Trener Boris Miličković kazao je da će ekipi biti dosta teško da nakon pauze i jako izazovnog perioda uhvati ritam ali da će se boriti i posvetiti maksimalnu pažnju povratku forme.\nPrisutne je pozdravio i sekretar Sekretarijata društvene djelatnosti Hamza Dacić i kao i ostali, poželio fudbalerima uspješan nastavak takmičenja.\nPrethodni tekstMedvjedi sve češće na vidiku čuvara\nSledeći tekstLegenda o Bratiminom viru


Koliko često se bebe mrdaju dok su u stomaku - Trudnica - Ringeraja.rs\nUredništvo portala Ringeraja.rs, 9.9.2018\nPokreti bebe u stomaku su jedan od indikatora da je sa trudnoćom sve u redu. Foto: Freepik.com\nSve bebe su drugačije, neke su aktivnije, neke su mirnije, neke se još dok su u stomaku "razigraju" uveče, neke se noću primire i "spavaju dok mama spava"… Ali, evo koliko bi beba trebalo da se "mrda" dok je u stomaku, u poslednjem tromesečju trudnoće.\n"Ako vam ovo nije prva trudnoća, verovatno ste i sami primetili da se bebe 'ponašaju' drugačije još pre rođenja", kaže dr Debra Goldman, ginekolog-akušer za portal The Bump.\nPokreti bebe u stomaku su jedan od indikatora da je sa trudnoćom sve u redu. Većina trudnica prvi pokret svoje bebe osetiće između 16. i 24. nedelje trudnoće, i do 32. nedelje bebe su sve aktivnije i aktivnije, a oko 32. nedelje, ta aktivnost se ne pojačava, ali ostaje prisutna. Ako primetite bilo kakvu promenu u kretanjima vaše bebe, ako vam se učini da se beba pomera slabiji ili ređe nego što ste navikli, ako se beba primirila tokom dužeg vremenskog perioda, idite kod lekara odmah, za svaki slučaj.\nNa to koliko ćete osećati pokrete bebe utiču, osim bebine "prirode" i još neki faktori, recimo, položaj posteljice, ili položaj bebe. Ima beba koje su aktivnije recimo, nakon što mama jede, ima onih koje kao da se "probude" kad mama legne da spava… Ali, svaka mama će posle nekog vremena umeti da prepozna obrazac bebinih navika, još dok je beba u stomaku. A taj obrazac najčešće podrazumeva da se periodi bebine aktivnosti smenjuju sa periodima tokom kojih se beba "primiri".\nKad jednom "uhvatite" šemu vaše bebe, najverovatnije ćete moći da ocenite kad beba spava, kad je budna. Ali, ako vam se čini da se beba pomera manje nego što je uobičajeno, ili niste osetili pokret tokom dužeg vremena, počnite da brojite "udarce".\n"Svojim pacijentkinjama kažem da u takvim situacijama popiju nešto hladno, i legnu u tihu, zamračenu sobu, bez televizije, bez muzike ili bilo kakvih distrakcija, da polože obe šake na stomak i mere koliko će im vremena biti potrebno da osete deset pokreta bebe", kaže dr Goldman.\n"Ako tokom sat vremena, ili najduže dva sata ne izbrojite deset pokreta, trebalo bi da se javite svom lekaru."\nNaravno, ako ne osetite deset "udaraca" za sat vremena, to neće uvek značiti da nešto nije u redu. Beba možda spava, ili se namestila tako da ne možete da osetite pokrete tako lako. Ali… nije loše proveriti o čemu se radi, ako imate osećaj da je beba mirnija nego obično, idite kod lekara.\nPokreti bebe u stomaku su jedan od indikatora da je sa trudnoćom sve u redu. Većina trudnica prvi pokret svoje bebe osetiće između 16. i 24. nedelje trudnoće, i do 32. nedelje bebe su sve aktivnije i aktivnije, a oko 32. nedelje, ta aktivnost se ne pojačava, ali ostaje prisutna.\nAko primetite bilo kakvu promenu u kretanjima vaše bebe, ako vam se učini da se beba pomera slabije ili ređe nego što ste navikli, ako se beba primirila tokom dužeg vremenskog perioda, idite kod lekara odmah, za svaki slučaj.\nNa to koliko ćete osećati pokrete bebe utiču, osim bebine "prirode" i još neki faktori, recimo, položaj posteljice, ili položaj bebe. Ima beba koje su aktivnije recimo, nakon što mama jede, ima onih koje kao da se "probude" kad mama legne da spava… Ali, svaka mama će posle nekog vremena umeti da prepozna obrazac bebinih navika, još dok je beba u stomaku.\nA taj obrazac najčešće podrazumeva da se periodi bebine aktivnosti smenjuju sa periodima tokom kojih se beba "primiri".\nPROČITAJ JOŠ: Da li je „Bejbi frendli“ prijatelj mama?


Nemačka od septembra počinje da emituje prve zelene obveznice - Dijalog.net\nNaslovna Vesti Evropska unija Nemačka od septembra počinje da emituje prve zelene obveznice\nNemačka od septembra počinje da emituje prve zelene obveznice\nBerlin, 26. avgust 2020. – Nemačka je najavila da će u septembru emitovati svoje prve “zelene obveznice”, kako bi podržala ekološke projekte.\nNemački koncept napravljen je tako da privuče investitore na tržište zelenih obveznica i da se povećaju ulaganja u zeleniju ekonomiju.\nNemačko Ministarstvo finansija je saopštilo da će do kraja 2020. biti emitovane zelene obveznice u ukupnoj vrednosti od oko 11 miliona evra, a da će prva emisija obveznica sa rokom dospeća od 10 godina biti u septembru, u vrednosti od najmanje četiri milijarde evra.\nBerlin je 2019. najavio da će početi da izdaje zelene obveznice u drugoj polovini 2020. u okviru borbe protiv klimatskih promena.\nNemačka je obezbedila 54 milijarde evra za period do 2023. godine u okviru klimatskog paketa koji uključuje uvođenje “ugljeničnog poreza” da bi se emisija gasova sa efektom staklene bašte do 2030. smanjila za 55% u donosu na nivo iz 1990.\n“Zelene federalne obveznice predstavljaju jasan podsticaj. Na ovaj način pokazujemo kako zelene ekonomske aktivnosti mogu da budu transparentne i predvidive“, rekla je ona.\nZelene obveznice će biti “obveznice bliznakinje“, emitovane zajedno sa konvencionalnim federalnim obveznicama sa istim rokom dospeća i vrednošću, saopštilo je Ministarstvo finansija.\nNemačka se relativno kasno pridružila trendu izdavanja državnih zelenih obveznica.\nPoljska je prva zemlja koja je emitovala zelene obveznice 2016, a 2017. je to uradila i Francuska, koja je sada vodeća zemlja u izdavanju dužničkih hartija za finansiranje projekata zaštite prirodne sredine.\nZaštita životne sredine je ipak visoko na političkoj agendi Nemačke. Kancelarka Angela Merkel je prošle sedmice razgovarala sa aktivistkinjom Gretom Tunberg i predstavnicima grupe za zaštitu životne sredine “Petkom za budućnost“.\nZelene obveznice su 2019. godine imale ukupnu vrednost od oko 205 milijardi dolara, ali su činile samo 2,85% svetskog tržišta obveznica, prema podacima Evropske centralne banke (ECB). Gotovo polovina zelenih obveznica izdatih 2019. bile su u evrima.\nPredsednica ECB Kristin Lagard izjavila je u julu da je zaštita klime najviši prioritet banke. Kada je došla na čelo ECB 2019, Lagard je obećala da će težiti “zelenijoj” monetarnoj politici, povećavajući izglede da bi banka mogla da poveća udeo svojih ekoloških investicija, prenosi Euractiv.\nOznakeklimatske promeneNemačkazelene obveznice\nPrethodno Knjiga Aleksandra Životića objavljena u Rusiji\nSledeće FAZ: I pored Vučićevog obećanja da se to neće dogoditi, Srbija podiže žičanu ogradu prema Severnoj Makedoniji\nTop Tags evropske integracije istraživanje vladavina prava OCD Evropska komisija Evropska unija ljudska prava Vlada Republike Srbije Društvo mladi Srbija i Evropska unija lokalna samouprava Civilno društvo mediji konkurs


U Hagu završena rasprava po tužbi BiH protiv SCG za genocid\nZavršnim argumentima Srbije i Crne Gore, danas je pred Medjunarodnim sudom pravde u Hagu okončana glavna rasprava o tužbi Bosne i Hercegovine protiv Beograda za genocid nad nesrbima tokom rata u Bosni, podnetoj još 1993. godine.\nU završnoj reči odbrane, glavni pravni zastupnik SCG Radoslav Stojanović pozvao je danas Medjunarodni sud pravde da kao neosnovanu odbaci tužbu BiH i tako "presudi u korist pomirenja, a ne nastavka sukoba" u bivšoj Jugoslaviji. Stojanović je, takodje, predložio da se sud oglasi nenadležnim za odlučivanje o tužbi, budući da u trenutku njenog podnošenja tadašnja SR Jugoslavija nije bila članica UN.\nSCG ne negira da su tokom rata u Bosni počinjeni teški zločini nad Muslimanim i Hrvatima, ali se ta zlodela ne mogu pravno kvalifikovati kao genocid, naznačio je on, zato što bosanska strana nije dokazala da je postojala genocidna namera, niti plan.\n"Nasuprot tome, mi smo pokazali da niko i ništa ne može dokazati da su vlada i narod SCG imali nameru da istrebe Muslimane i Hrvate tokom rata u Bosni", naznačio je Stojanović, dodajući da to ne znači odbranu užasnog režima Slobodana Miloševića.\nZastupnik SCG je primetio i da RS nije podržala tužbu protiv Beograda i da bi zato posledice presude koja bi SCG proglasila krivom za genocid bile "nesagledive". "Tražimo od suda da presudi u korist pomirenja, a ne produženja sukoba. Moramo izvući pouke i graditi puteve i mostove pomirenja", zaključio je\nPo okončanju rasprave, šesnaest sudija najvišeg suda UN povuklo se da razmotri dokaze i donese odluku, za šta će im trebati više meseci.


Nakon sastanka sa predsednicom Hrvatske, Kolindom Grabar Kitarović, predsednik Srbije Aleksandar Vučić istakao je, na zajedničkoj konferenciji za novinare, da će i Srbija i Hrvatska ubuduće morati da razgovaraju i imaju bolje odnose, bez obzira koliko to ne žele svi u političkim sistemima i jedne i druge zemlje. Predsednici Hrvatske posebno je zahvalio na hrabrosti da ga pozove u posetu u trenutku kad odnosi dve zemlje nisu baš u uzlaznoj liniji, uz opasku da je teško naći pitanje oko kojeg ćemo se jednostavno dogovoriti, ali bez toga, istakao je predsednik Vučić neće biti napretka. Predsednik Srbije dodao je da su, u razgovoru sa njegovom koleginicom Kolindom Grabar Kitarović, ponuđene informacije, koje će nekim porodicama značiti u otkrivanju sudbine njihovih nestalih članova, te najavio da će dve strane, u naredne dve godine, pokušati da reše problem granica, bilateralnim putem. Te, ukoliko se kroz razgovore ne bude došlo do rešenja, dve države će morati rešenje za granični spor da potraže putem međunarodne arbitraže. Predsednik Vučić istakao je da je razgovarano i o pripadnicima manjina, odnosno o tome šta Srbija može da uradi za hrvatsku manjinu u Srbiju, a šta Hrvatska za srpsku zajednicu u Hrvatskoj, što je, za srpsku stranu od ključnog značaja u odnosima. Predsednik Vučić je zahvalio predsednici Grabar Kitarović na oceni da je, na osnovu Subotičke deklaracije, dobar deo problema Hrvata u Srbiji rešen.\nU nastavku prvog dana posete, upriličen je susret privrednika dve zemlje, na Ekonomskom forumu, održanom u Hrvatskoj privrednoj komori.\nU prostorijama Pravoslavne opšte gimnazije „Kantakuzina Katarina Branković“, predsedniku Republike Srbije predstavljena je monografija „Budućnost Srba u Hrvatskoj“, te upriličen susret sa mitropolitom zagrebačko-ljubljanskim, gospodinom Porfirijem, kao i sa polaznicima Političke akademije Srpskog narodnog vijeća, koji su predsedniku Vučiću govorili o svom životu u Hrvatskoj, nekim od problema sa kojima se suočavaju, kao i planovima za budućnost.\nPredsednik Republike Srbije, Aleksandar Vučić, zatim je, zajedno sa predsednicom Republike Hrvatske, Kolindom Grabar Kitarović, posetio nadbiskupa Zagrebačke nadbiskupije, kardinala Josipa Bozanića, na Kaptolu, koji je pozdravio hrabar iskorak u poboljšanju srpsko-hrvatskih odnosa, zajednički napravljen od strane predsednika dve države.\nTokom drugog dana zvanične posete Republici Hrvatskoj, predsednik Republike Srbije, Aleksandar Vučić, posetio je srpsku porodicu povratnika, u Podgori, kod Vrginmosta, obišao Osnovnu školu „Gvozd“, u istoimenoj opštini, kako bi uručio deci donaciju u vidu informatičke opreme, te se, na tribini, organizovanoj u Domu kulture u Vrginmostu, susreo sa Srbima iz okolnih mesta i upoznao sa njihovim problemima, interesima i planovima, u čijoj realizaciji može i Republika Srbija da pruži svoj doprinos.\nZvanična poseta predsednika Republike Srbije, Aleksandra Vučića, Hrvatskoj, završena je njegovim učešćem na 3. Velikoj skupštini Srpskog narodnog vijeća.\nPredsednik Srbije je, tom prilikom, podvukao, da su Srbi u Hrvatskoj narod sa bogatom istorijom, koji je dao vrlo značajan viševekovni politički, društveni, kulturni i naučni doprinos u izgradnji svake državne zajednice na prostoru današnje Hrvatske. Predsednik je naglasio da ovaj region počiva na miru između srpskog i hrvatskog naroda, od čega ne postoji preči i važniji interes, te da će Srbija uložiti sve napore da čuva mir sa hrvatskim narodom, da ulaže u stabilnost, ali i u očuvanje svog identiteta kod Srba u Hrvatskoj.


Virtualno smo u Najrobiju: počinju sastanci u okviru UNEA5\nDana 9. februara 2021. godine, dva predstavnika AOR započinju dvonedeljne angažmane i učešće na: Forumu glavnih grupa i zainteresovanih strana (9. – 11. februara), petom sastanku otvorenog sastanka Komiteta stalnih predstavnika (15-16. februara ), Forumu za naučnu politiku (18.-20. februara) i Skupštini UN-a za životnu sredinu (UNEA 5.1), 22.-23. februara. Započinjemo sa konsultacijama koje razmatraju […]\nPosted in Ambasadori održivog razvoja i životne sredine, UN, UN ENVIRONMENT, UNEA, UNEP Tagged Ambasadori održivog razvoja, Ambasadori održivog razvoja i životne sredine, SDGs, UN, UN Environment, UNEP\nObratite pažnju: UNEP konferencija “Inovativna rešenja za zagađenje u jugoistočnoj i južnoj Evropi”, 4-5. decembar 2018. u Beogradu\nUN za životnu sredinu i Vlada Republike Srbije, uz podršku Ministarstva za životnu sredinu, teritoriju i more Italije, organizuje u Beogradu 4. i 5. decembra Ministarsku konferenciju “Inovativna rešenja za zagađenje u jugoistočnoj i južnoj Evropi”(“Innovative Solutions to Pollution in South East and Southern Europe”) . Konferencija uključuje učešće svih zainteresovanih strana. Više relevantnih informacija o […]\nPosted in Ambasadori održivog razvoja i životne sredine, Konferencija, Promocija, Region, Učešće, UN, UN ENVIRONMENT, UNEA, UNEP, Životna sredina / Održivi razvoj Tagged Ambasadori održivog razvoja i životne sredine, UN, UN Environment


Usvojena zajednička izjava u Moskvi: Neophodna saradnja sa talibanima\nUsvojena zajednička izjava u Moskvi: Saradnja sa talibanima – neophodna\nUsvojena Usvojena zajednička izjava u Moskvi: Neophodna saradnja sa talibanimaizjava u Moskvi: Saradnja sa talibanima – neophodna\nDonatorska konferencija pod pokroviteljstvom UNUčesnici sastanka u „moskovskom formatu“ pozvali su na pružanje humanitarne i ekonomske pomoći Avganistanu u cilju obnove zemlje.S tim u vezi, strane su predložile pokretanje kolektivne inicijative za što brže održavanje donatorske konferencije pod pokroviteljstvom UN.„Izražena je zabrinutost zbog ispoljene aktivnosti zabranjenih terorističkih organizacija u Avganistanu. Strane su potvrdile spremnost da nastave sa pružanjem pomoći radi osiguranja bezbednosti u Avganistanu u cilju unapređenja regionalne stabilnosti“, navodi se u tekstu.Formiranje inkluzivne vladeU zajedničkoj izjavi učesnika sastanka ističe se i važnost formiranja inkluzivne vlade u Avganistanu.„Tokom sastanka razmotreni su izgledi za razvoj vojno-političke situacije u Avganistanu. Istaknuta je važnost formiranja inkluzivne avganistanske vlade koja odražava interese svih etnopolitičkih snaga zemlje, kao ključnog puta za promovisanje međuavganistanckog nacionalnog pomirenja“, navodi se u saopštenju.U pregovorima u Moskvi učestvovali su predstavnici 10 zemalja regiona i delegacija talibana, a glavne teme su bile vojno-politička situacija u Avganistanu nakon dolaska talibana na vlast, humanitarna saradnja i formiranje inkluzivne vlade.S tim u vezi, potpredsednik talibanske vlade i šef delegacije Abdul Salam Hanafi izjavio je po završetku razgovora da su talibani ocenili da je sastanak održan u „moskovskom formatu“ bio dobar i da je protekao u „prijateljskoj atmosferi“.\nrusija, politika, sastanak, saradnja, rusija – politika, talibani\n© Sputnik / Alekseй Kudenko / Uđi u foto-galerijuSastanak u moskovskom formatu. Konsultacije o Avganistanu\nZemlje-učesnice „moskovskog formata“ složile su se da je saradnja sa talibanima (teroristička organizacija zabranjena u Rusiji) neophodna nezavisno od pitanja njihovog zvaničnog priznanja, navodi se u zajedničkoj izjavi nakon sastanka.\n„Konstatovano je da je dalju praktičnu saradnju sa Avganistanom neophodno graditi uzimajući u obzir novu stvarnost, a to je dolazak na vlast pokreta 'Taliban', bez obzira na to da li međunarodna zajednica zvanično priznaje novu avganistansku vladu“, navodi se u saopštenju objavljenom na sajtu Ministarstva spoljnih poslova Rusije.\nDonatorska konferencija pod pokroviteljstvom UN\nUčesnici sastanka u „moskovskom formatu“ pozvali su na pružanje humanitarne i ekonomske pomoći Avganistanu u cilju obnove zemlje.\nS tim u vezi, strane su predložile pokretanje kolektivne inicijative za što brže održavanje donatorske konferencije pod pokroviteljstvom UN.\n„Izražena je zabrinutost zbog ispoljene aktivnosti zabranjenih terorističkih organizacija u Avganistanu. Strane su potvrdile spremnost da nastave sa pružanjem pomoći radi osiguranja bezbednosti u Avganistanu u cilju unapređenja regionalne stabilnosti“, navodi se u tekstu.\nFormiranje inkluzivne vlade\nU zajedničkoj izjavi učesnika sastanka ističe se i važnost formiranja inkluzivne vlade u Avganistanu.\n„Tokom sastanka razmotreni su izgledi za razvoj vojno-političke situacije u Avganistanu. Istaknuta je važnost formiranja inkluzivne avganistanske vlade koja odražava interese svih etnopolitičkih snaga zemlje, kao ključnog puta za promovisanje međuavganistanckog nacionalnog pomirenja“, navodi se u saopštenju.\nU pregovorima u Moskvi učestvovali su predstavnici 10 zemalja regiona i delegacija talibana, a glavne teme su bile vojno-politička situacija u Avganistanu nakon dolaska talibana na vlast, humanitarna saradnja i formiranje inkluzivne vlade.\nS tim u vezi, potpredsednik talibanske vlade i šef delegacije Abdul Salam Hanafi izjavio je po završetku razgovora da su talibani ocenili da je sastanak održan u „moskovskom formatu“ bio dobar i da je protekao u „prijateljskoj atmosferi“.


Bilčik: Sloboda medija mora da se garantuje i tokom vanrednog stanja - European Western Balkans\nAutor Danas 09. 04. 2020.\nSrbija se, poput mnogih drugih evropskih država, suočava sa nezapamćenom zdravstvenom krizom.\nU ovoj situaciji i vlade i građani širom Evrope moraju da pokažu odgovorno ponašanje. Cenim mere koje je preuzela vlada u ranim danima izbijanja pandemije, i apelujem na sve ljude u Srbiji da poštuju pravila i savete nadležnih, uključujući preporuke evropskih institucija, kaže u razgovoru za Danas Vladimir Bilčik, izvestilac Evropskog parlamenta za Srbiju, komentarišući način na koji se Srbija bori sa korona virusom.\nŠta mislite o izjavama srpskih zvaničnika o medicinskoj i drugoj pomoći koju su obezbedile Kina i EU? Slažete li se sa Karlom Biltom da Srbija favorizuje pomoć Kine?\nVerujem da je važno pričati o onome što radi Evropska unija. EU čvrsto stoji uz naše partnere na Zapadnom Balkanu, konkretnim koracima i obavezivanjima. Evropska unija je tu za ljude u Srbiji, u dobrim i lošim vremenima. Naša pomoć seže do brojnih kriza u prošlosti, na primer, pomogli smo tokom razornih poplava 2014. EU je sada mobilisala 15 miliona evra za neposrednu pomoć zdravstvenom sistemu i nudi 78,4 miliona evra za socijalni i ekonomski oporavak širom Srbije od korona virusa. Samo prošlog petka, 3. aprila, na primer, EU je zajedno sa partnerima iz UN odobrila 4,9 miliona evra, što će biti iskorišćeno za kupovinu respiratora, testova i zaštitne i laboratorijske opreme za sve one ljude u Srbiji koji se danonoćno bore sa korona virusom, na „prvoj liniji fronta“ u ovoj krizi. Dozvolite mi da naglasim da ćemo prevazići ovu krizu, uz izvesne gubitke, samo ukoliko pokažemo istinsku solidarnost, ponašamo se predvidimo i uspostavimo temelje poverenja u našim prekograničnim odnosima. I, samo još jedna opaska u vezi sa Kinom – da su tamošnje vlasti odgovorno informisale čitav svet i njegove građane o širenju COVID-19 već u decembru, današnja pandemija bi bila znatno manje ozbiljna svuda, uključujući Srbiju.\nKako gledate na aktuelnu medijsku situaciju u Srbiji?\nOd suštinske je važnosti da se garantuju sloboda medija i sloboda izražavanja čak i tokom vanrednog stanja. Bio sam veoma zabrinut zbog hapšenja gospođe Lalić prošle sedmice. Takođe, laknulo mi je kada sam čuo da je srpska vlada brzo reagovala i povukla mere za „centralizaciju“ javnog informisanja. Treba da imamo na umu da će čim to dozvoli situacija na terenu u Srbiji biti održani parlamentarni i lokalni izbori. Mi u Evropskom parlamentu posmatramo i nastavićemo da pažljivo pratimo situaciju u vašoj državi.\nKako komentarišete teške kritike izrečene na račun EU da nije u dovoljnoj meri pomogla Italiji u borbi sa pandemijom?\nJednostrane akcije članica EU u ranim danima pandemije bile su prirodna reakcija na pretnju budući da je zaštita zdravlja primarna odgovornost evropskih zemalja, a ne EU i njenih institucija. Ipak, trebalo nam je samo nekoliko dana da pokažemo delotvorno vođstvo i koordinaciju u duhu solidarnosti. Kako se kriza nastavlja, mnogi od nas širom EU shvataju da su saradnja i zajedničke evropske vrednosti put napred. Mi sada vidimo čak i snažnije znake evropske solidarnosti. Sve veći broj članica EU, poput Nemačke, Francuske, Luksemburga, daje značajnu pomoć Italiji ili Španiji. One šalju medicinsku i zaštitnu opremu ovim državama, i avionima prevoze pacijente iz navedenih zemalja i leče ih u bolnicama gde za to postoje kapaciteti širom Evrope. Ovo je istinski panevropski napor kada shvatite da češka bolnica obezbeđuje prostor za pacijente iz Francuske, ili da je Ukrajina poslala lekarski tim u Italiju.\nPrema Vašem mišljenju, da li je EU dovoljno jaka da se oporavi od posledica pandemije u značajnim domenima, poput ekonomije i društvenih odnosa?\nČvrsto verujem da je svaka kriza istovremeno i šansa. Snažan, usaglašen napor svih država članica, pod vođstvom Evropske komisije i uz odobrenje Evropskog parlamenta, biće ključan u narednim mesecima kako bismo se pripremili za saniranje ekonomskih i društvenih posledica pandemije. Verujem da ljudi širom našeg kontinenta moraju da vide snažniju Evropu sa snažnijim institucijama, kako bismo prevazišli recesiju koja je već počela. Možemo da računamo na stabilnu poziciju Evropske centralne banke i sheme osiguranja za „posustale“ države, uključujući spasilačke fondove EU uspostavljene pre nekoliko godina. Ukratko, EU je dovoljno jaka da se oporavi i pomogne našim partnerima na Zapadnom Balkanu, ali mi ćemo takođe morati da koncentrišemo naše napore i snage. Već prošlog meseca mi u Evropskom parlamentu smo odobrili odlučan finansijski predlog Evropske komisije na istorijskom glasanju, održanom „na daljinu“. Saglasili smo se o Inicijativi za investiranje u odgovor na koronu, meri kojom se oslobađa 37 milijardi evra iz fondova EU kako bi se sanirale neposredne posledice pandemije širom cele EU. Ta sredstva će biti usmerena u zdravstvene sisteme, posustale biznise, data poslodavcima koji su na udaru krize, kao i drugim „ranjivim“ delovima država članica EU. Takođe smo se saglasili da proširimo Fond solidarnosti EU kako bismo pokrili hitne zdravstvene potrebe, čime se oslobađa 800 miliona evra ove godine, i takođe smo proširili Fond solidarnosti EU na naše partnere u državama koje su u procesu pristupanja EU, uključujući, naravno, Srbiju. Radimo bez predaha i očekujem da ćemo usvojiti više takvih mera na narednom plenarnom zasedanju Evropskog parlamenta, koji se održava putem video-linka 16. i 17. aprila.\nKako provodite ovde dane? Sledite li medicinske savete?\nDok nastavljam da radim putem video-linka i da komuniciram sa svojim političkim kolegama, moja porodica i ja u potpunosti sledimo sve instrukcije koje je propisala vlada i lokalne vlasti u Slovačkoj i mom gradu, Bratislavi. Uvek nosim zaštitnu masku i držim se društvenog distanciranja, u najstrožem smislu te reči. Mislim da je odgovorno ponašanje naše glavno oružje u zauzdavanju ove visoko infektivne bolesti. Takođe se veoma nadam da ćemo održati naše odgovorno ponašanje tokom uskršnjih praznika. Što se više budemo odgovorno uzdržavali, veće su naše šanse da iz ove krize izađemo sa mnogo spasenih života.\nCOVID-19Evropski parlamentSloboda medijaVladimir Bilčik\nEWB 30. 05. 2019. 30. 12. 2020.\nSrđan Majstorović 04. 06. 2019. 04. 06. 2019.


40 miliona dinara za tunel Kadinjača - Užicka Republika Press\nMinistarstvo privrede Srbije će sa 139,9 miliona dinara podržati 40 lokalnih samouprava u pripremi infrastrukturnih projekata za unaprđenje industrijskih i poslovnih zona, inkubatora i klastera, obnavljanje lokacija za proizvodnju, kao i razvijanje saobraćajne i komunalne infrastrukture, saopšteno je danas iz nadležnog ministarstva.\nSa područja Zlatiborskog okruga najviše novca 39 729 754 dinara biće usmereno za idejni projekat izrade tehničke dokumentacije za tunel ispod Kadinjače za deonicu Dub- Dubci.\nNepuna četiri miliona dinara pripalo je opštini Sjenica za idejni projekat, projekat za građevinsku dozvolu i projekat za izvođenje izgradnje komunalne infrastrukture u Ski- centru “Žare”.\nOpštini Kosjerić je odobreno 300.000 dinara za projekat izgradnje ulice u industrijskoj zoni Tulimirsko polje. Tim novcemuradiće se idejno rešenje, projekat za građevinsku dozvolu i projekat za izvođenje.\nU obrazloženju odluke nadležnog ministarstva koja je doneta danas, 10. aprila navodi se da su lokalne samouprave čiji projekti su izabrani za sufinansiranje, dužne da u roku od 15 dana od donošenja odluke, pokrenu postupak javne nabavke.\nGradu Užicu i opštini Bajina Bašta se sugeriše da zaključe Sporazum o realizaciji projekta sa investitorom pre pokretanja postupka javne nabavke i da ga dostave ministarstvu.\nO značaju tunela Kadinjača, za naš portal govorio je Ivan Marković iz Kancelarije za lokalni ekonomski razvoj opštine Bajina Bašta.


RUSKI EKSPERTI: Došlo vreme za direktan sudar Rusije i SAD u Siriji | WebTribune\nHome SPEKTAR RUSKI EKSPERTI: Došlo vreme za direktan sudar Rusije i SAD u Siriji\nU toku je završna operacija sirijske armije i njenih saveznika u cilju likvidacije islamističke enklave u Istočnoj Guti, koja je godinama terorisala glavni grad Damask.\nMeđutim, zapadne sile, koje predvode SAD, ne mogu nikako da prihvate činjenicu da će za najviše 10-15 dana izgubiti strateški važnu tačku iz koje su planirale da preokrenu rat u Siriji.\nSirijska armija je u poslednjih desetak dana ostvarila veliki napredak u svojoj protivterorističkoj operaciji u Istočnoj Guti, pošto je veći deo ove enklave zauzet, a teroristi izmanevrisani i blokirani u tri svojevrsna „kotla“. Najveći je onaj u Dumi, a postoje osnovane pretpostavke da se u obruču sa teroristima nalaze i desetine stranih vojnih operativaca.\nU toku su završne pripreme i pregrupacija sirijske vojske da u narednim danima, ako ne i satima, otpočne sa operacijom likvidacije ovih sabijenih „džepova“ u cilju potpunog oslobađanja Damaska. Uspešnim završetkom ove operacije, „Zapad“ –na čelu sa SAD – bi doživeo još jedan strahovit poraz (uništenje obaveštajnog mega-projekta Islamska država, operacija turske vojske protiv Kurda u regionu Afrin itd.)koji bi praktično bio završni udarac u sirijskom ratu.\nZaista, desilo se mnogo toga u poslednje vreme što ruši umišljeni koncept o tzv. superiornosti američkog oružja, koje – u kombinaciji sa osvedočenom lukavošću i neverovatnom beskrupuloznošću zapadnih obaveštajnih službi i medijske sile – tvori i održava posthladnoratovski doktrinarni model „dominacije totalnog spektra“, u cilju globalne hegemonije i stvaranja američke hiper-imperije kakva nije zabeležena u istoriji ljudske civilizacije.\nJednostavno, u takvom pogledu na svet, svaki poraz od „primitivnog i nedoraslog ostatka sveta“ (uključujući tu čak i kompromis) je za „superiornu imperiju“ apsolutno neprihvatljiv i kao takav nosi određeni rizik od interkontinentalne konfrontacije, nakon koje nema povratka.\n„DOSTA SA AMERIČKOM BAHATOŠĆU“\nOpet je vojska ostavila neki nedefinisani prostor, koji može poslužiti kao opravdanje zašto nismo odgovorili na još jedan američki napad. Ja sam uvek govorio, a govoriću i dalje, da kukavička politika ne vodi nikuda. Mi moramo jasno da kažemo da ćemo u slučaju američkog napada na Damask odgovoriti uzvratnim napadom. Ukoliko u tom napadu nastradaju ruski građani, onda moramo uzvratiti po pozicijama američke vojske koja se nalazi u Siriji. Ako oni udare po pozicijama sirijske vojske, mi onda treba da izvršimo simetričan udar po položajima tzv. Sirijske slobodne armije i kurdskih milicija koje se nalaze pod kontrolom Amerikanaca.\nOni (misli se na Amerikance; prim. aut.) moraju da dobiju kristalno čistu poruku da je njihova bahata i samoživa igra završena, i da ćemo na svaki njihov napad nemilosrdno da uzvratimo. Dakle, ukoliko krenu na Damask, onda moraju da znaju da ćemo praktično istog trenutka i mi da krenemo na nekog ko je njima drag.“\nTrenutnu situaciju na sličan način vidi i Semen Bagdasarov, direktor Centra za proučavanja Bliskog Istoka i Centralne Azije. „Bez obzira na izjavu načelnika ruskog Generalštaba, mišljenja sam da će se Amerikanci ipak odlučiti da napadnu na Damask. Inače, odnosi između SAD i Rusije su u poslednje vreme ušli u novu fazu zategnutosti. Amerikanci sve više izbegavaju diplomatski rečnik, i ponašaju se veoma direktno“.\nSlobodan Đukić (Standard.rs)


Energyobserver - EVROPOSLANICI ŽELE DA SE EVROPSKIM MAGNICKI ZAKONOM KAŽNJAVA I KORUPCIJA\nEVROPOSLANICI ŽELE DA SE EVROPSKIM MAGNICKI ZAKONOM KAŽNJAVA I KORUPCIJA\nEvropski parlament usvojio je rezoluciju kojom je pozdravio Globalni režim sankcija EU za kršenje ljudskih prava i pozvao da se među kažnjiva dela uvrsti i korupcija.\nKorupcija ima razarajući uticaj na stanje ljudskih prava i često podriva funkcionisanje i legitimitet institucija vladavine prava, navodi se u rezoluciji, saopštio je 8. jula Evropski parlament.\nMeđutim, za razliku od sličnih šema širom sveta, poput američkog Magnicki zakona, evropski režim GHRSR, usvojen u decembru 2020, ne uključuje korupciju u krivična dela u vezi sa ljudskim pravima koja su kažnjiva restriktivnim merama.\nParlament želi da se to promeni i traži od Evropske komisije da spremi zakonodavni predlog kojim se proširuje opseg GHRSR da pokriva i ta dela.\nEvroposlanici takođe treba da mogu da predlože slučajeve ozbiljnih kršenja ljudskih prava, kako bi se uvećao legitimet režima sankcija, navodi se u rezoluciji.\nU rezoluciji se navodi i da, kada je reč o glasanju o uvođenju sankcija, treba uvesti glasanje kvalifikovanom većinom sa ciljem da se režim primenjuje efikasnije.\nEvroposlanici su isto tako osudili uzvratne sankcije prema EU, njenim institucijama i članovima Parlamenta, telima i građanima samo zbog toga što Unija kroz GHRSR istrajava na ljudskim pravima, demokratiji i vladavini prava.\nDalje se navodi da odgovor EU na te uzvratne mere od strane trećih zemalja mora da bude brz i koordinisan.\nKako se dodaje, bilateralni sporazumi sa tim zemljama ne smeju da potkopavaju okvir EU sankcija i njen kredibilitet u spoljnoj politici uopšte.\nZa tekst rezolucije glasala su 584 evroposlanika, 73 je bilo protiv a 33 uzdržano.\nPredsedavajući Odboru za spoljne poslove Evropskog parlamenta Dejvid Mekalister rekao je da režim sankcija mora da postane osnovni elemenat šire EU strategije o ljudskim pravima i ključni deo alata u spoljnoj politici Unije.\nIstovremeno je predsedavajuća Pododboru za ljudska prava Marija Arena, Belgijanka iz grupe socijalista i demokrata u Parlamentu, rekla da "evropski Magnicki zakon" omogućavajući EU da sankcioniše pojedince i entitete koji krše ljudska prava bilo gde u svetu jača vodeću ulogu Unije u oblasti ljudskih prava.\nOna je rekla i da režim (sankcija) treba da pogađa i one koji ekonomski i finansijski podržavaju ljude i entiete koji krše ljudska prava a Parlament i civilno društvo treba da budu više uključeni kako bi uvećali legitimemt režima.\n08.07.2021 · EURACTIV.rs


27.01.2019. 22:26 > 08:19\nVozaču "Kolašin prevoza", koji je paketiće vozio za Goraždevac i Osojane, napisana je prekršajna prijava i on je zajedno sa autobusom sproveden u Prištinu, navodi se u saopštenju.\n"Neobično je samo što nisu poslali specijalce i oklopna vozila na srpske slatkiše kako bi se pohvalili još jednim 'velikim herojstvom'", piše u saopstenju.\nČadež: Nema logike, bizaran momenat\nPredsednik Privredne komore Srbije Marko Čadež izjavio je da ovaj potez Prištine nema ni jedno logično objanjenje i da se radi o "stvarno bizarnom momentu".\nOn je za RTS rekao da su ranije, u najgorim momentima ljudi uspevali da šalju humanitarnu pomoć, to je sada onemogućeno, ističući da će to uskoro biti rešeno.\nGovoreći o taksama od 100 odsto koje je Priština uvela na robu iz Srbije i BiH, Čade je rekao da očekuje da Pritina donese logičnu odluku i da se ponovo uspostavi ranija saradnja.\n"Naši proizvodi i sirovine koriste se u fabrikama na Kosovu, svima to ne odgovara", rekao je Čadež i ponovio da nema ni jedne ozbiljnije političke figure i međunarodne organizacije koja nije rekla ili naglasila da takse moraju da se ukinu.


Baš kada se činilo da je jedno revolucionarno istorijsko vreme davno iza nas, vreme u kojem smo lupali šerpama svako veče u 19.30h protestujući protiv laži Dnevnika RTS-a, a potom verujući u demokratiju i lidere koji nas vode u neko „bolje sutra” kretali u protestnu šetnju do Trga Republike, shvatili smo koliko su se naši ideali lako pogubili u morima laži, prevara i krađa koje su nas zadesile tokom protekle vladavine demokratije ka kojoj smo težili. Danas je na političku scenu stupila jedna nova, originalna misao koja je uspela da se u moru ispiranja mozgova izdvoji i osvoji vlast.\nDa smo tog 5. oktobra svi pali u nekakvu kolektivnu komu i iz nje se danas probudili, upalivši TV poverovali bismo da tog datuma nismo uspeli gutajući suzavce da srušimo režim koji nas je vodio pravo u ambis. Otvorivši oči posle mnogo godina, šokirani bi uvideli da danas na političkoj sceni ponovo suvereno vladaju oni protiv kojih smo se borili, kao i da isti opozicioni lideri iznova pokušavaju da osvoje vlast.\nNe čudi zbog toga činjenica da su ovogodišnju izbornu kampanju obeležili mladi ljudi koji su, otvoreno se rugajući političkom besmislu koji ne prestaje da vlada kod nas, osvojili sve glasove i simpatilje kako na društvenim mrežama tako i na samom biračkom mestu.\nDomaća rep grupa Beogradski sindikat je tokom predizborne kampanje objavila pesmu Sistem te laže u kojoj toliko oštro kritikuju vlast da je spot u kome se pojavljuju brojni svetski i domaći političari za samo par sati zabeležio nekoliko stotina hiljada pregleda i uzburkao sve društvene mreže.\ngledao se Dnevnik u pola 8 svakog dana\nnarod je verovao u reči sa ekrana\nsve dok negde preko nije došlo do promene plana!\nSistem te laže, ne veruj šta ti kaže!\nU vreme kada su demokratoholičari izgubili svaku nadu, u predizbornoj trci pojavila se i nova politička opcija, koja je poput Domanovićevog snažnog satiričnog odjeka, prepuna humora i ironiziranja situacije u kojoj se nalazimo protutnjala predizbornim makretingom i svojom originalnošću uspela ne samo da osvoji simpatije javnosti, već i da na izborima uđe u vlast.\nRazobličavajući političku farsu kod nas do kraja, značajan broj glasova dobio je građanski pokret BELI – Samo jako, koji je potpunom banalizacijom postojeće političke propagande uspeo u obesmišjavanju laži o „boljem sutra”. Veštačkim pumpanjem popularnosti njihovog lidera čija je jedna od porola: Do sad su vas jahali oni, a sada ćemo da vas jašemo mi!, ovaj pokret je uspeo ne samo da do apsurda pocrta nedemokratsko uređenje u kome živimo, već i da na izborima u Mladenovcu pobedi DS, SPS, SRS i SDS osvojivši 20 posto glasova što ga sa 13 osvojenih mandata čini drugom najjačom partijom na tom biračkom mestu.\nNemajući poverenje ni u jednu ponuđenu listu na izborima, veliki broj građana Mladenovca je odlučio da umesto „belom listiću”, svoje poverenje ukaže imaginarnom liku, Ljubiši Preletačeviću Belom, stvaranom na talasu filmski harizmatičnog čoveka kome je mentalna higijena potpuno narušena, a čija predizborna kampanja predstavlja parodiju na politički sistem kod nas. Beli predstavlja skup svih lidera koji su na našem području nudili spasonosna rešenja tokom proteklih trideset godina, ali koji se za razliku od njih ne stidi da javno kaže da će kada dođe na vlast da krade.\nKako se okušao u svim strankama, ovaj magistar industrijskog menadžmenta sa Univerziteta u Staroj Pazovi, je ovom prilikom odlučio da se pripoji pokretu SPN – Sarmu probao nisi. U stvaranju satirično-političkog markentinga mu od početka snažno pomažu i verno slede: Nebojša Prilepak (kaolicioni partner koga isključivo zanima sopstveni profit), Stevan N. Vlajićević (propagandista koji ne preza od iznošenja lažnih afera do najsitnijih udaraca), Petar Popović Ajkula (lokalni tajkun koji finansira kampanju) i Episkop Kosmajski Makarije (duhovna koristoljubiva podrška).\nBrilijantnu ulogu apsolutno nesamokritičnog lidera je sjajno odigrao Luka Maksimović (25) pred kojim se tek sada nalazi ozbiljan zadatak u realnom učestvovanju u političkom životu i odlučivanju o sudbini onih koji su ga izabrali. Kakve poteze će vući ova grupa mladih junaka i hoće li ostaviti šalu na stranu u pravoj političkoj kolotečini ostaje da se vidi.\nU svakom slučaju ovi mladi ljudi su uspeli da iskažu revolt protiv dugogodišnjeg kiča koji prilagođen izmanipulisanim društvenim slojevima neprikosnoveno vlada na našoj političkoj sceni i da svako od njih na svoj način uputi javnosti jasnu poruku:\nSistem te laže i ne veruj šta ti kaže!\nSopček Đura, 30 Apr 2016\nZaista je neverovatno koliko naš narod voli VOĐE !? Obrenovići, Karađorđevići, Tito, Milošević, Koštunica, Tadić, Dačić, danas Vučić, sutra će biti neki Kurta a prekosutra Murta... Više od 25 godina, kao na seoskom panađuru, na političkom ringišpilu se vrti 20-30 imena, koji svi zajedno ojadiše narod i državu! Promenom političkog sistema i donošenjem ZAKONA O POREKLU IMOVINE i njegovom doslednom sprovođenju, konačno će neprosvećenom delu društva biti jasno ko je najveći neprijatelj našeg društva!? Nije to EU, ni Amerika ni ostali junaci crtanog stripa tzv. TEORIJA ZAVERE, nego naše političke i njima bliske organizacije u kooperaciji sa enormno bogatim pojedincima... Zato poreklo imovine svih građana treba staviti na javni tapet, počevši od kraja 80-tih godina...Uveren sam da bi za samo nekoliko meseci, državna kasa bila puna i više nam ne bi bili potrebni zajmovi od MMF, EU i svetske banke...


11 Oktobra, 2021 15:21\nDuško Tošić pre nekoliko dana je stigao u Beograd, međutim, nije se dugo zadržavao kod kuće. On juče, 10. otkobra, otputovao u Italiju, samo kako bi prisustvovao finalu drugog izdanja UEFA Lige Nacija u kom je Francuska spornim golom pobedila Španiju.\nDuško Tošić došao u Beograd i odmah otišao od kuće!\nMeđutim, pred polazak na utakmicu, muž Jelene Karleuše, uspeo je da zapali društvene mreže. On je objavio foku iz porodičnog doma na Dedinju, i to sa mesta sa kog njegova supruga Jelena Karleuša deli najvrelije fotke, piše Telegraf.\nRadi se o liftu koji je sastavni deo njihovog doma, gde je Duško pozirao tip-top skockan, ponovo oduševivši pripadnice lepšeg pola, ali i one koji se dobro razumeju u krpice i oblačenje.\nFanovi su delili njegovu fotku, ovaj put uz dosta šaljivih komentara.\n„Video od drage kako se pozira, odličan pet“, „Kakav je macan, s godinama sve bolji“, „Naučila ga Jeca gde se prave najjače fotke, hahaha“, „Fali samo ona pored tebe, ali ko bi podneo toliko provokacije u jednom kadru“, neki su od njih.\ndusko tosic duško tošić beograd dusko tosic fudbal dusko tosic i jelena karleusa duško tošić i jk duško tošić i karleuša dusko tosic kuća dusko tosic utakmica jelena karleuša mesto za slikanje jelena karleuša muž jelena karleuša vila dedinje


Uhapšena četvorica terorista koji su prošle nedelje neuspešno pokušali bombaške napade u Londonu\nDvojica bombaša uhapšena su u londonskoj četvrti Noting hil. Jedan je identifikovan kao 27-godišnji Muktar Said Ibrahim, koji je emigrirao iz Eritreje 1990. godine. Drugi je rekao da se zove Ramzi Muhamad. Italijanske vlasti saopštile su da su u Rimu uhapsile Osmana Huseina, britanskog državljanina poreklom iz Somalije. Do prvog hapšenja u ovom slučaju došlo je u sredu, kada je u ruke policije u Birmingemu pao 24-godišnji Somalac, Jasin Hasan Omar.\nŠef antiterorističkog odeljenja londonske policije, Piter Klark, istakao je da ova hapšenja predstavljaju značajan prodor, ali da još mnogo posla ostaje da se uradi:\n”Uprkos napretku u istrazi ne smemo se uljuljkivati uspesima. Opasnost je i dalje prisutna i veoma realna. Javnost mora da bude budna. Želeo bih da uverim gradjane da činimo sve što možemo da održimo bezbednost,“ rekao je Klark.\nJedan od očevidaca londonskih hapšenja izjavio je novinarima da je u poslednjim trenucima akcije vodjen napet dijalog izmedju jednog od osumnjičenih i policajaca, koji su zahtevali da izadje iz svog skrovišta samo u donjem vešu, kako bi bili sigurni da na sebi nema eksploziv. Osumnjičeni ih je poslušao, posle čega je neobeleženim policijskim automobilom prebačen u policijsku stanicu Padington grin, sa najstrožijim merama bezbednosti. Što se tiče osumnjičenog teroriste uhapšenog u Rimu, britanska policija kaže da će tražiti njegovo izručenje na osnovu evropske poternice.


Evropska noć istraživača u Srbiji – Deseta noć, kroz znanje daje moć - LookerWeekly.com magazin\nEvropska noć istraživača održaće se u našoj zemlji po jubilarni, deseti put, a tog 27. septembrasve od 15 časova do ponoći ovoj naučnoj avanturi pridružiće se najveći broj gradova do sada – čak 29! Svi sadržaji su, kao i prethodnih godina besplatni, dok će se druženje u pojedinim gradovima nastaviti i u subotu, 28. septembraod 16 do 20 časova.\nDr Aleksandra Pavlović, koordinatorka projekta ReFocuS 2.0i redovna profesorka Prirodno-matematičkog fakulteta u Nišu, navodi kako je za ovih deset godina septembar postao važan mesec u naučnom kalendaru naše zemlje: „Evropska noć istraživača je kroz nezaobilazno naučno druženje uspela da skrene pažnju društvene javnosti na zanimljivosti i izazove koje nauka pruža, da promeni način gledanja na istraživače i naučnike, da pruži priliku kako deci, tako i odraslima, da dobiju odgovore na mnoga pitanja, ali i da ih podstakne na istraživanje sveta koji ih okružuje. Posebno raduje činjenica da je svake godine sve veći broj radoznallih posetilaca koji žele da se na trenutak nađu u ulozi naučnika. Evropska noć istraživača podiže svest, širi vidike i otvara vrata na putu ka novim saznanjima.“\nBeogradće tokom Evropske noći istraživača upoznati bliže posetioce širom grada sa time kako je sve čovek odgovoran za sadašnje stanje naše planete, kao i kako njenu budućnost može da učini što zelenijom. Zaljubljenici u tehnologiju moći će da se upoznaju sa radom nesvakidašnje robotske ruke ili pak ispitaju bliže snopove svetlosti zahvaljujući kojima radi prava laserska harfa.Najmlađi posetioci upustiće se u lov na naučno blago, a nešto stariji radoznalci biće izazvani da pobede naučnike u raznim sportskim izazovima! Posetioce Novog Sada27. septembra očekuje jedinstvena prilika – u Evropskoj noći istraživača moći će da glasaju za naziv jedne vansolarne planete koju je Međunarodna astronomska unija dodelila Srbiji da je imenuje! Uz to će sa istoričarima razgovarati o razvoju pisma, moći će da učestvuju u radionici o 5G internet mreži kao i o „Internetu stvari“, dok će za ljubitelje medicinskih priča biti otvoren kutak posvećen neuronaukama. Nišje za ovo druženje pripremio putovanje kroz prošlost uz raskošan istorijski nakit, Minecraft ili stare pozorišne plakate, dok će za one naklonjene novim tendencijama biti otvorena vrata pametne meteorološke stanice ili biblioteke budućnosti. Poštovaoci lika i dela genijalnog Nikole Tesle uz pomoć savremenih tehnologija moći će da zavire u njegovu njujoršku laboratoriji, a govoriće se i o brojnim zabludama i mitovima vezanim za biljne i životinjske vrste, alternativnu medicinu… Ćuprija, Svilajnaci Jagodinapripremaju novo izdanje Velike naučne avanture, koju će ove godine pratiti i AstroLab, dok će u Kragujevcuna jedno veče proraditi Šahovski vremeplov, a stare zgrade uz pomoć mališana dobiće sasvim nove boje.\nProjekat SCIMFONICOM 2018-19 (Scince in Motion for Friday Night Commotion)koordiniše Institut za molekularnu genetiku i genetičko inženjerstvo Univerziteta u Beogradu u saradnji sa Fakultetom za fizičku hemiju.\nTRI NAGRADE ZA SUDNJI DANNA FESTIVALU U TOPOLI\nBaletska predstava „Kabare“ besplatno na Sava Promenadi\n2. Međunarodna konferencija medicine sporta Srbije\nPod nazivom „Nova dimenzija medicine sporta“ proteklog vikenda završena je 2. Međunarodna konferencija medicine sporta Srbije, a zaključak svih učesnika konferencije jeste da više nije moguće postići ozbiljne rezultate...


Krizni štab za koronavirus TK: Zatraženi spiskovi turističkih putovanja u proteklih sedam dana – TuzlaInfo.ba\n„Zavod za javno zdravstvo TK dobio je zaduženje da ponovi zdravstvenim ustanovama kako ide procedura izolacije i zbrinjavanje osoba koje su bile u kriznim zemljama. Krizni stožer je na osnovu preporuke Federalnog ministarstva zdravstva donio preporuku prema turističkim agencijama da otkažu putovanja u krizna područja”, kazala je ovom prilikom ministrica Čolić. „Također su zatraženi spiskovi svih agencija koje su organizovale putovanja sedam dana unatrag i putovanja van države – da bi znali da li će ispoštovati preporuke” naglasila je ministrica Čolić.\nKrizni štab je također donio zaključak kojim se traži da se sve osobe koje su u proteklih sedam dana boravile u zemljama pogođenim koronavirusom samostalno jave u domove zdravlja, gdje će dobiti uputstva za ponašanje. „Situacija nije alarmantna, opreznosti nikada previše. Trudimo se da dobro radimo posao”, rekla je ministrica Čolić dodajući da je neophodno da svi poštuju zakonske procedure – saopšteno je.


OSSRB - Pravo učešća u Evropskim kupovima 2022. imaju 4 kluba iz Srbije – poslate prijave za dve “specijalne pozivnice”\nPravo učešća u Evropskim kupovima 2022. imaju 4 kluba iz Srbije – poslate prijave za dve “specijalne pozivnice”\nEvropska odbojkaška konfederacija, CEV, saopštila je broj mesta po Federacijama za učešće u Evropskim kupovima 2022. Srbija, na osnovu plasmana ima po 2 mesta u obe konkurencije i to po jedno u Ligi šampiona i po jedno u Kupu izazivača, a OSS je poslao prijave za 2 “specijalne pozvinice” (wild card), po jednu u obe konkurencije za Kup izazivača.\nU CEV Ligi šampiona 2022. u konkurenciji odbojkašica Srbiju će predstavljati Ub, prvak Srbije, u kvalifikacijama, dok će u konkurenciji odbojkaša, u grupnoj fazi igrati Vojvodina NS seme iz Novog Sada, prvak Srbije.\nZa takmičenje u Kupu izazivača 2022. prijavljeni su pobednici Kupa Srbije 2021, Železničar iz Lajkovca u konkurenciji odbojkašica i Ribnica iz Kraljeva u konkurenciji odbojkaša, sa mogućnošću da oba tima pređu u Kupu CEV u zavisnosti od broja prijavljenih ekipa.\nOdbojkaški savez Srbije je poslao prijave za “specijalne pozvinice” (wild card) u Kupu izazivača za TENT iz Obrenovca u konkurenciji odbojkašica i Niš u konkurenciji odbojkaša, na osnovu plasmana na tabeli Banka Poštanska štedionica Superlige 2020/2021.\nPrilikom sastavljanja CEV rang liste za učešće u Evropskim kupovima 2022. korišćeni su rezultati tokom tri godine takmičenja (2018, 2019, 2020), bez rezultata iz prošle sezone, koji će se računati za takmičenje u 2023.\nU Evropskim kupovima 2018. Srbija je imala 8 mesta, a nastupilo je šest klubova, u takmičenju 2019. Srbija je mogla da prijavi 8 klubova, a igrala su samo 4 i konačno u Evropskim kupovima 2020. Srbija je imala 7 mesta, a nastupio je samo 1 klub.\nOdustajanje srpskih klubova od učešća je uslovilo smanjen broj ekipa za Evropske kupove 2022, iako su srpski klubovi ove godine postigli odlične rezultate na međunarodnoj sceni. Efekti tih rezultat videće se na trogodišnjoj listi za Evropske kupove 2023. i još više u 2024. i 2025. ukoliko se nastavi trend dobrih rezultata i prijavljivanja za učešće.\nSvi učesnici Evropskih kupova 2021. imali su finansijsku podršku Odbojkaškog saveza Srbije, koju je obezbedila država Srbija. Učesnici Evropskih kupova su imali pokrivene sve troškove vezane za organizaciju utakmica na domaćem terenu, kao i troškove putovanja u inostranstvo.\nSrbija se na rang listi Lige šampiona u konkurenciji odbojkašica nalazi na 18. mestu, a u konkurenciji odbojkaša na 9. mestu.\nNa rang listi za Kup CEV i Kup izazivača, Srbija je u obe konkurencije na 25. mestu.\nŽreb za Evropske kupove 2022. održaće se u petak, 25. juna u 12.30 časova u Evropskom radiodifuznom centru (BCE) u Luksemburgu.\nTradicionalno Gala veče CEV održaće se u petak, 24. septembra u Ljubljani.


Danas centralni skup samita Berlinskog procesa u Londonu - Politika - Dnevni list Danas\nPočetna » Politika » Danas centralni skup samita Berlinskog procesa u Londonu\nDanas centralni skup samita Berlinskog procesa u Londonu\nPeti samit Zapadnog Balkana, koji se održava u okviru Berlinskog procesa, počeo je juče u britanskoj prestonici.\n1Piše: M. S. 10. jula 2018. 11.03 Izmenjeno: 11.03\nGlavne teme su mogućnosti unapređenja ekonomskih veza, bezbednosti i političke saradnje. „Velika Britanija želi snažan, stabilan i prosperitetan region Zapadnog Balkana. Kao domaćin skupa u Londonu pokazujemo naše interesovanje i angažman na stabilnosti regiona pred izlazak iz Evropske unije“, navodi se na sajtu britanske vlade.\nPored premijera Srbije, Crne Gore, Albanije, BiH, Makedonije, Kosova, na današnji centralni sastanak u London su pozvani predstavnici i EU, a prvi put učestvuje i Grčka. Na marginama samita održavaju se forumi i paneli uz učešće civilnog društva. Na jučerašnjem sastanku šefova diplomatija Srbiju je predstavljao ministar Ivica Dačić, dok predsednica Vlade Srbije danas učestvuje na premijerskom skupu.\nPrvi samit o Zapadnom Balkanu u okviru „Berlinskog procesa“, koji je inicirala nemačka kancelarka Angela Merkel, održan je 2014. u Berlinu. „Dirljivo je kada se vidi da svi zajedno sede za jednim stolom, da se ne svađaju, već razgovaraju konstruktivno o zajedničkoj budućnosti“, rekla je tada kancelarka Merkel. Prošlogodišnji samit o Zapadnom Balkanu održan je u Trstu, dok će se sledeći održati 2019. u Poljskoj.\neu, london, samit, zapadni balkan\n10. jula 2018. u 12.00\nElita Evropske politike na okupu


Koalicija "Prvi mart": Neizbrisiva odluka za koju nisu važni stavovi trenutnih nosilaca funkcija u RS-u - Klix.ba\nKoalicija "Prvi mart": Neizbrisiva odluka za koju nisu važni stavovi trenutnih nosilaca funkcija u RS-u\n27.11.2015. u 11:52\nKoalicija "Prvi mart" pozdravlja Odluku Ustavnog suda Bosne i Hercegovine kojim je Dan RS-a proglašen neustavnim, a prateći ranije mišljenje Evropske komisije za demokratiju putem prava pri Vijeću Evrope.\nKoalicija ne spori pravo na obilježavanje vjerskog praznika pravoslavne zajednice - Svetog Arhiđakona Stefana, ali ovaj datum ne može biti službeni praznik institucija, zbog činjenice da obilježava dan kada je Skupština srpskog naroda u BiH proglasila "Deklaraciju o proglašenju Republike srpskog naroda u BiH", saopćeno je.\n"Način organizovanja ove 'skupštine' predstavlja suprotnost principima prava na samoopredijeljenje, te je protivno i Ustava SFRJ iz 1974., ali i mišljenju Badinterove komisije. Sam oblik organizovanja kojem su pristupili zastupnici SDS-a, SPO-a i dio Reformista te 1992. godine, predstavlja formiranje parainstitucija zasnovanih na etničkoj isključivosti, koje je bilo neprihvatljivo tada, pa tako i danas za evropske vrijednosti i zaštitu moderne demokratije", ističu iz Prvog marta.\n"S tim u vezi, smatramo da 9. januar ne treba biti službeni praznik, te da je u interesu građana Bosne i Hercegovine da se što prije utvrde zajednički državni praznici. Za koaliciju "Prvi mart" u konačnici nije relevantno kako će po ovom pitanju postupati Milorad Dodik, te je jedino bitno da ova odluka ima pravno i vrijednosno utemeljenje koje je neizbrisivo", kazao je Edin Ikanović iz koalicije "Prvi mart".\n"Koalicija Prvi mart napominje člana Predsjedništva BiH Mladena Ivanića da je do ove pozicije došao zahvaljujući glasovi Bošnjaka, Hrvata, ali i drugih građana BiH sa područja RS-a, kao protuteža rigidnim nacionalističkim porukama i odnosom SNSD-a u posljednjih osam godina. Nespremnost opozicije u RS-u da ponudi racionalne i zdrave nove političke ideje, koje neće biti fokusirane na političke priče koje u ovom entitetu dominiraju od 1992. godine, predstavljaju dokaz demokratske nedozrelosti i trajno će najviše štete donijeti građanima koji žive na ovom području", rekao je Ikanović.\nKoalicija Prvi mart Ustavni sud BiH Zakon o praznicima RS-a


Intervju sa predsednikom Udruženja Stranih Investitora - eMagazin br.11\nIntervju sa predsednikom Udruženja Stranih Investitora - eMagazin br.11\nIntervju sa gospodinom Christoph Greussing-om, direktorom HVB Banke i predsednik Udruženje Stranih Investitora SCG - Brending (8)\nStotinak metara od Knez Mihajlove ulice, kraj samog Kalemegdanskog parka, nalazi se moderno zdanje HVB banke. Zgrada sva u staklu i mermeru, ovih zimskih meseci udobno zagrejana i svetla, tako da imate osećaj kao da ste u nekoj letnjoj bašti. Na intervju sa gospodinom Christoph Greussing-om, direktorom HVB banke, došao sam pet minuta ranije. Da nisam stigao ni ponuđeni sok da popijem, tačno u zakazano vreme pojavio se gospodin Greussing. Tačnost i preciznost su osećanja koja su mi o njemu u ovom prvom kontaktu bila prvenstveno na umu. Gospodin Greussing je Austrijanac, i svojim izgledom odiše zapadnom poslovnošću i ljubaznošću. On voli svoj posao i voli ovu za njega novu sredinu, voli izazov koji poslovanje u SCG donosi.\nZamolio sam ga da mi prvo kaže nešto o sebi. Pored obrazovanja u internacionalnom bankarstvu završio je 1984 godine i Diplomatsku Akademiju u Beču. Smatra da mu je to jedno od značajnijih iskustava u životu. Naime uspešnost u internacionalnom poslovanju zavisi prvenstveno od kvalitetnih odnosa koje ostvarite sa ljudima koji u vašoj grani donose odluke (eng: decision makers). Za gospodina Greussing-a, pozicioniranje kao opšte priznatog stručnjaka na polju bankarstva postiže se na isti način kao i pozicija prestiža za bankarsku ustanovu. Pre svega to je održanje ličnog integriteta, izgradnja poverenja i uzajamnog poštovanja.\nProšle godine HVB banka u SCG ostvarila je najveći profit u odnosu na ostale strane banke u regionu, od čak 3 miliona Evra. HVB banka je konzorcijum Austrijskih i Nemačkih banaka od kojih je samo Bank Austria Creditanstalt najveća Austrijska banka sa kapitalom od skoro 150 milijardi Evra. Prisutna je u 12 zemalja centralne i istočne Evrope sa oko 1000 filijala i preko 20000 hiljada zaposlenih. Rešenost da na našem tržištu ostane i opstane potvrđuje činjenica da poslovni prostor HVB banke u Beogradu nije iznajmljen već je kupljen kao deo investicije ove banke.\nIako mi je želja da sa gospodinom Greussing-om detaljnije porazgovaram o tome kako je HVB banka ostvarila svoj uspeh u poslovanju dogovorena tema ovog intervjua su strane investicije u SCG. Naime gospodin Greussing je takođe i predsednik i port parol Udruženja Stranih Investitora u SCG. Takođe on poseduje i značajno iskustvo u bankarskom poslovanju i stranim investicijama u zemljama u tranziciji pošto je vodio predstavništvo HVB banke u Bukureštu od 1997 do 2001 godine.\nS obzirom na značaj stranih investicija za budućnost naše zemlje bilo mi je jako važno da na ovu temu dobijem odgovore od čoveka koji možda najbolje poznaje trenutnu situaciju u zemlji.\nRecite nam nešto o Udruženju Stranih Investitora u SCG.\nFIC (Foreign Investors Council) ima 70 članova udruženja i to su ujedno i najveći strani investitori u SCG. Osnovni cilj FIC-a je da predstavlja zajedničke interese članova u odnosu na državne institucije i ostale organizacije u SCG. FIC priprema i pruža informacije o investicionoj klimi u zemlji i predstavlja platformu za razmenu iskustava u oblasti investicija. Smatram da smo do sada uspešno ostvarili svoje ciljeve i postigli kvalitetnu saradnju kako sa državnim institucijama tako i ostalim organizacijama u zemlji.\nVeoma važan aspekt stranih investicija je znanje koje uz njih zajedno sa novcem ulazi u SCG. Kompanije članice ove organizacije poseduju veoma široko znanje i iskustvo u internacionalnom poslovanju. Većina ovih kompanija godinama posluje u susednim zemljama koje prolaze ili su ne tako davno prolazile kroz iste probleme tranzicije i reformi. Njihova iskustva su veoma značajna u rešavanju problema ovdašnje ekonomije i mogu da doprinesu prevazilaženju problema doskorašnje izolacije Srbije u odnosu na svetske ekonomske tokove.\nUdruženje Stranih Investitora je potpomognuto od strane OECD (Organization for Economic Co-operation and Development). Najvažnija funkcija ovog udruženja je godišnje publikovanje takozvane Bele Knjige (The White Book). U njoj je dat pregled glavnih prepreka investicijama i razvoju biznisa u SCG, kao i predlog konkretnih reformi sa ciljem prevladavanja pomenutih prepreka. Cilj ove knjige je da pomogne donosiocima odluka prilikom investiranja kapitala. Sadržaj bele knjige se u celosti može naći na sajtu www.fic.org.yu.\nRecite mi nešto o poslovnoj klimi u SCG?\nSrbija je mesto gde postoje raznovrsne mogućnosti za razvoj kvalitetnog poslovanja, posebno zahvaljujući svojoj lokaciji i važnosti u regionu. Takođe tržište u SCG nije malo u poređenju sa okolnim zemljama. Postoje interesantni sektori ekonomije koji još nisu aktivni i mnoge privredne delatnosti koje još nisu ni započele.\nDan danas ako imate dobru poslovnu ideju i dovoljno kapitala, vi možete da zauzmete značajan procenat pojedinih segmenata lokalnog tržišta. Prednosti ovog tržišta u odnosu na neka druga u svetu je da ovde postoje kvalitetni ljudski resursi koji su rezultat kvalitetnog obrazovanja, poznavanja jezika i u mnogim slučajevima i stečenog iskustva na radu u inostranstvu. Za moderno poslovanje jedan od najvažnijih činioca je ljudski faktor. U SCG ljudi su otvoreni, komunikativni, i kad treba i vredni, što su inače neophodni preduslovi za uspešno internacionalno poslovanje.\nMnogi tranzicioni ciljevi su već postignuti. Recimo makro ekonomski indikatori pokazuju određeni stepen stabilnosti. Državne rezerve novca su skoro 3.5 milijardi dolara. Samo nekoliko godina unazad bile su manje od milijarde. Kurs dinara je stabilan, inflacija se smanjuje i manja je od 10%.\nMeđutim pored pomenutih mogućnosti za uspešno investiranje, Srbija je i dalje nesigurno tržište. Reforme su još uvek u toku, postoji jako puno nelogičnih zakona, dok nedostaje mnoštvo potrebnih zakona, pogotovu u poreskom sistemu. Ova nesigurnost kreira dosta konfuzije u poslovnom okruženju. Zadnji izbori i trenutna politička nestabilnost pokazuju da je Srbija i dalje riskantno područje za strane investicije.\nKoja je percepcija Srbije i Crne Gore u svetu, kao pogodnog tla za investicije?\nU modernoj ekonomiji percepcija je često važnija od realnosti. Svetske berze kapitala rukovode se pre svega time šta investitori misle i osećaju o tome koliko je pojedina zemlja povoljna za investicije, dok ekonomski indikatori služe da tu percepciju održe ili promene. Stoga je za vladu Srbije veoma važno da prenesu sliku stabilnosti i samoodržanja započetih reformi. Veoma je važno koji osećaj (percepciju) ljudi u svetu imaju kada se pomene reč Srbija ili SCG.\nDanas su poslovni ljudi u svetu zasićeni informacijama. Do njihove pažnje dopiru samo najznačajnije informacije iz sveta. Recimo o Srbiji se čulo povodom atentata na premijera Đinđića, čulo se o organizovanom kriminalu, o neslozi političkih partija. To nisu vesti koje kod stranog investitora mogu da podstaknu želju da ovde investira svoj mukotrpno stečeni kapital. Da bi SCG postala interesantna za strane investicije najvažnije je omogućiti investitorima da u svoj ulog budu sigurni. Šta vredi mogućnost visokog profita ako postoji visoka šansa da izgubite čak i svoj početni kapital.\nKo su strani investitori i koje vrste investicija postoje u SCG?\nPonekad to su pojedinci koji dolaze u Srbiju da prikupe činjenice i procene ekonomsku, političku, i socijalnu klimu. Ukupni osećaj koji pri tome dobiju odlučiće o tome da li će ovde investirati kapital ili će sa svojim novcem otići na drugo mesto.\nVećina investitora su strane kompanije ili veliki akcioni fondovi koji gledaju da kupe lokalne kompanije ili osnuju svoje podružnice. Njihov cilj je da organizuju lokalnu proizvodnju ili uvezu robu iz inostranstva. Njihovo prisustvo je veoma važno za oporavak lokalne ekonomije jer u ovom slučaju kapital dolazi iz inostranstva, odnosno nije samo obrtanje postojećeg kapitala u SCG.\nKako se finansiraju strane investicije u Srbiji i Crnoj Gori?\nInostrane kompanije mogu uzeti zajam recimo u Austriji i investirati u akcije lokalnih kompanija u SCG. Sama kupovina obavlja se ili gotovinom ili posebnom vrstom zajma. U oba slučaja kapital direktno ulazi u SCG. Kao što sam već pomenuo, investicije ne donose samo novac. Često puta za revitalizaciju lokalne ekonomije mnogo je značajnije znanje i iskustvo koje strane kompanije unose u zemlju.\nNa primer, prisustvo HVB banke i ostalih stranih banaka stimulisalo je konkurenciju na lokalnom financijskom tržištu a kao rezultat krajnji korisnici dobili su povoljniju i kvalitetniju uslugu. Time su ovdašnje bankarske institucije bile prinuđene da prihvate standarde poslovanja svoje konkurencije iz inostranstva i smanje kamate na zajmove, povećaju kvalitet svojih usluga, otvorenost i transparentnost u radu, i da sa osmehom dočekuju korisnike svojih usluga.


Među starim nameštajem 600 kilograma arome za nargile i 84 flaše ruske votke - JuGmedia\nCarinici su 5. avgusta 2021. godine na prelazu Horgoš, u saradnji sa policijom, među polovnim nameštajem u jednom teretnom kombiju pronašli i 600 kilograma neprijavljenih aroma za nargile i 84 flaše ruske votke, a na prelazu Gradina još i kolekcije rakije, viskija, likera i vina.\nPrekršaj je otkriven, kada je prilikom ulazne kontrole za detaljnu kontrolu izdvojen teretni kombi, nemačke registracije,kojim je iz Nemačke ka Grčkoj putovalo troje putnika.\nIspostavilo se, da se to baš ne odgovara istini, jer je tokom detaljnog pregleda utvrđeno da se pored prijavljene robe, među starim nameštajem krije i 600 kesa, od po kilogram, pomenutog duvanskog proizvoda, ali i 84 flaše (0,7 litara) originalne ruske votke.\nProtiv 35-godišnjeg vozača pokrenut je prekršajni postupak, dok je sporna akcizna roba, vredna skoro dva miliona dinara, zadržana do njegovog okončanja.\nDa se preko granice ne može poneti pola diskonta žestokih pića, objašnjeno je pre nekoliko dana na prelazu Gradina i dvojici holandskih državljana, ocu i sinu turskog porekla.\nNaime, u prljažniku njihovog atomobila pronađeno je dvadesetak flaša različitog alkohola, koji naravno nisu prijavili.\nOsim što su ostali bez pozamašne kolekcije rakije, viskija, likera i vina, jedan od putnika se istovremeno našao i u deviznom prekršaju, jer je kod njega pronađeno, nešto više od pet hiljada evra preko dozvoljenog limita od 10.000 evra.


Orban: Srbija ključna zemlja za evrointegraciju celog Zapadnog Balkana\nProširenje bi trebalo da bude najvažniji projekat Evropske unije (EU), a Srbija je centralna zemlja Zapadnog Balkana bez koje taj region ne može da postane deo Unije, izjavio je 8. jula premijer Mađarske Viktor Orban u Beogradu, nakon sastanka sa predsednikom Srbije Aleksandrom Vučićem.\nOrbanova poseta Srbiji dolazi nakon što je 6. jula izneo svoje predloge kako ojačati Evropsku uniju (EU). U poslednjoj tački Orbanovih predloga nalazi se Srbija, za koju je naveo da mora postati deo EU.\nMađarski premijer je na konferenciji za medije nakon sastanka sa Vučićem poručio da zvanični Brisel treba da shvati da je proširenje dobro kako za zemlje koje teže ulasku u Uniju, tako i za zemlje EU.\nPrema njegovim rečima, u vreme kada je Mađarska bila na putu ka članstvu u EU, bilo je jasno da je Poljska ključna zemlja za integraciju država centralne Evrope.\n„Zato ja nedvosmisleno podržavam članstvo Srbije u EU, jer iza nje stoji čitav Zapadni Balkan. Dok ne bude integrisana Srbija, Zapadni Balkan neće biti integrisan. Tako da je Srbija ključna zemlja, to EU treba da shvati“, rekao je Orban.\nPrema njegovim rečima, bez "nove energije" koju donosi proširenje, Evropska unija će postati nestabilan prostor kojem preti stagnacija, pa čak i raspad.\n"Proširenje bi trebalo da bude najvažniji projekat Evropske unije. On ne treba da se odlaže, već da se ubrza. ako govorimo jezikom brojki, danas EU ima mnogo veći interes za članstvo Srbije u Uniji nego Srbija za članstvo u EU ", rekao je Orban.\nVučićeva zahvalnost Orbanu\nPredsednik Srbije Aleksandar Vučić zahvalio se Orbanu i Vladi Mađarske na podršci koju pružaju Srbiji na putu evrointegracija.\n"Malo je takvih prijatelja, gledaćemo da to prijateljstvo čuvamo", rekao je Vučić.\nOn je rekao da Srbija veruje u evropsku budućnost, ali da će povećavati i saradnju sa Mađarskom i sa zemljama Višegradske grupe.\nZahvalio se Orbanu na ulozi Mađarske u smirivanju tenzija u regionu.\n„Svi u regionu vas doživljavaju kao stabilizujući faktor“, rekao je Vučić obraćajući se mađarskom premijeru.\nOrban o migracijama: Srbija može da računa na Mađarsku\nU svom obraćanju medijima u Beogradu, Viktor Orban - čija zemlja je među prvim evropskim državama na granicama podigla žičane ograde koje sprečavaju ulazak izbeglica i migranata sa Bliskog istoka i Afrike - je rekao da je pandemija stavila u drugi plan problem migracije, ali se on ponovo vraća.\n„Avganistan napušta stotine hiljada ljudi zbog dramatičnih promena u zemlji. Ja smatram da je Srbija južni deo centralne Evrope. Bez snage Srbije i Zapadnog Balkana ni Mađarska nije sigurna. Tako da možete da računate na pomoć Mađarske i Mađarska računa na Srbiju“, rekao je Orban.\nEvropski sud za ljudska prava (ECJ) doneo je 8. jula presudu protiv Mađarske, zbog proterivanja državljana Pakistana koji su u Mađarsku ušli iz Srbije 2016. godine.\nPrema objašnjenju presude, sudsko veće je jednoglasno zaključilo da je došlo do kršenja Evropske konvencije o ljudskim pravima.\nPredsednik Srbije nije se konkretno osvrtao na ovo pitanje, ali je kazao da će Srbija "blisko sarađivati" sa Mađarskom po pitanju pandemije i migracija.\nTokom sastanka mađarske i srpske delegacije razgovaralo se i o zajedničkim infrastrukturnim projektima. Među najznačajnijim je rekonstrukcija pruge Beograd – Budimpešta, koje se realizuje posredstvom kineskog kredita za finansiranje.\nPrema rečima predsednika Srbije, Mađarska je danas peti trgovinski partner Srbiji.\n„Za nekoliko godina uspeli smo da značajno povećamo trgovinsku razmenu između dve zemlje. U 2020. imali smo gotovo dve milijarde trgovinske razmene. Očekujemo da to pređemo ove godine“, rekao je Vučić.\nVučić je rekao i da „nikada do sada“ nisu bili tako dobri međuetnički odnosi između srpske i mađarske etničke zajednice u Vojvodini.\nUoči press konferencije, predsednik Srbije je uručio mađarskom šefu diplomatije Peteru Sijartu Orden srpske zastave prvog stepena. Vučić je kazao da Sijatro ima važnu ulogu u učvršćivanju odnosa Srbije i Mađarske.\nOrbanov predlog za reformu EU\nMađarski premijer je dva dana pred dolazak u Srbiju, 6. jula, platio celu stranicu oglasa u nemačkom listu “Bild”, gde je izneo svoje predloge za jačanje Evropske unije.\nMeđu tim predlozima je zaustavljanje dublje integracije među državama članicama, ograničavanje uticaja i lobija nevladanih organizacija na donošenje odluka unutar EU, kao i davanje prednosti ekonomskoj nad političkom saradnjom u Evropi. U poslednjoj tački Orban predlaže da EU bez odlaganja primi Srbiju u članstvo.\nUspon odnosa Srbije i Mađarske\nOdnosi Srbije i Mađarske doživeli su uspon nakon 2013. godine, kada je došlo do takozvanog "istorijskog pomirenja". Tada su predsednici Srbije i Mađarske, Tomislav Nikolić (u to vreme i predsednik vladajuće Srpske napredne stranke) i Janoš Ader, odali počast žrtvama Srbima civilima sa početka Drugog svetskog rata, kao i civilima Mađarima, koji su na kraju tog rata stradali kao žrtve odmazde.\nOrbanova Vlada je prethodnih godina pokrenula nekoliko privrednih programa u Vojvodini, autonomnoj pokrajini na severu Srbije gde živi mađarska zajednica, pa čak i u centralnom delu Srbije.\nTi programi realizuju se kroz fondaciju koju vodi stranka Savez vojvođanskih Mađara (SVM), koja se smatra sestrinskom strankom Orbanovog Fidesa i koja u Narodnoj skupštini podržava rad Vlade Srbije.\nMađarski premijer na listi najvećih neprijatelja medija\nIstog dana kada je Orban došao u posetu Srbiji, organizacija “Reporteri bez granica” (RSF) objavila je listu od 37 šefova država ili vlada koji, prema oceni RSF, na posebno drastičan način guše slobodu štampe.\nOrganizacija navodi da je Orban od povratka na vlast 2010. godine napadao medijski pluralizam i nezavisnost.\nInače, zbog korupcije i politizacije pravosuđa u Mađarskoj, zvanični Brisel je pod sve većim pritiskom evropskih parlamentaraca koji traže da Mađarskoj budu uskraćena sredstva iz fondova EU.\nPoslanici Evropskog parlamenta iz odbora za budžetsku kontrolu pozvali su predsednicu Evropske komisije Ursulu fon der Lajen (von der Leyen) da suspenduje sredstva EU Mađarskoj kako bi se premijer Viktor Orban primorao da reši ove probleme.


U Boschu u Srbiji proizvedeno 100 miliona metlica brisača – Biznis.ba\nNaslovnaRegijaU Boschu u Srbiji proizvedeno 100 miliona metlica brisača\nobjavljeno 19. okt 2021. u 11:05\nIz kompanije Bosch saopćili su u utorak da kao vodeći dobavljač tehnologije i usluga bilježe važan trenutak poslovanja u Srbiji – u proizvodnom pogonu u Pećincima proizvedeno je 100 miliona brisača.\nPrema riječima direktora fabrike u Pećincima Jorga Krečmara, u planu je, da kompanija proširi kapacitete uvođenjem novih proizvodnih linija i sistema brisača.\n“Za nas je najvažniji kvalitet proizvoda, a tome doprinosi tradicija duga preko 130 godina, ali i inovacije koje ugrađujemo u svaki detalj, na primjer pri sklapanju brisača”, dodao je Krečmar i naglasio da broj od 100 miliona proizvedenih metlica brisača za fabriku Bosch predstavlja ogledalo predanog rada cijelog tima u fabrici.\nGeneralna direktorica Bosch Grupe u Srbiji Jovanka Jovanović navela je da su u fabrici veoma ponosni što mogu da se pohvale činjenicom da obilježavaju tako značajan rezultat.\n“Za nas ovaj broj predstavlja veliki uspeh koji nije bilo moguće ostvariti bez velikog truda i rada svih zaposlenih tokom posljednjih osam godina. Zahvaljujući proizvodnji dijelova za automobile, Bosch je u top 15 najvećih izvoznika u Srbiji”, izjavila je ona.\nU saopćenju se dodaje da je kompanija od 2012. godine uložila oko 117 miliona eura u razvoj poslovanja u Srbiji – od čega više od 18 miliona eura samo tokom 2020. godine.\nFabrika u Pećincima ima oko 1.900 zaposlenih, od toga preko 1.400 radi u proizvodnji i skoro 500 zaposlenih za podršku biznisu, i to od inžinjerskih pozicija, logistike do odjeljenja podrške, naveli su iz fabrike, prenosi Tanjug.


18.09.2021 u 10:26\nIzborna skupština SNS biće održana u periodu od 21. do 24. oktobra, saopštio je danas potpredsednik SNS Miloš Vučević, posle sednice Glavnog odbora stranke. On je novinarima rekao da će izbornu skupštinu činiti 4.000 delegata kao i da se nakon izborne skupštine u najvišim stranačkim organima očekuju nova lica. Doneta je, kazao je, i odluka o utvrđivanju broja delegata iz svih opštinskih i gradskih odbora SNS na teritoriji Srbije. Predsedništvo SNS, kazao je Vučević, biće zaduženo da tehnički pripremi i sprovede sve radnje u periodu do održavnja kongresa. Vučević je rekao da je bilo predloga da se odloži izbor predsednika stranke do maja sledeće godine, odnosno da se predsednik ne bira na sledećem kongresu, već posle predstojećih predsedničkih izbora. „Želimo da izborne radnje\n07.09.2021 u 15:39\nVučević: Očekujem pritiske da se Čanak i LSV izbace iz uprave\nNOVI SAD - Gradonačelnik Novog Sada Miloš Vučević izjavio je danas da očekuje nove pritiske na njega kako bi se Liga socijaldemokrata Vojvodine (LSV) izbacila iz gradske koalicije koja čini vladajuću većinu u Novom Sadu, a nakon pojavljivanja lidera te stranke Nenada Čanka na protestima protiv ustoličenja mitropolita Joanikija na Cetinju proteklog vikenda. „Moja pozcija je tu nezahvalna jer je mnogo lako reći sa strane mojih stranačkih kolega i ljudi koji su više nacionalno i patriotski orijentisani da se što pre izbaci LSV iz gradske koalicije u Novom Sadu. S druge strane ne razumem ni Čanka i šta je njegovo pojavljivanje na Cetinju značilo, ali ja ne mogu da se vladam ni na taj način”, kazao je Vučević istakavši da će razgovarati o svemu ozbiljno i sa čelnim ljudima\n30.08.2021 u 13:32\nOrlić: Glavni odbor SNS za 15 dana, odluka o izboru lokalnog rukovodstva\nČlan Predsedništva SNS Vladimir Orlić najavio je danas da će za 14 ili 15 dana biti održan Glavni odbor SNS, na kojem će biti doneta odluka o održavanju izborne Skupštine stranke koja će, kako je potvrdio, biti između 21. i 24. oktobra, kao i o izboru lokalnog stranačkog rukovodstva. Orlić je kazao da su dva predloga o izboru lokalnog rukovodstva stranke - jedan da se to učini na jesen, a drugi posle izbora na proleće sledeće godine, a da će konačna odluka biti doneta na Glavnom odboru. Naveo je da će na sednici Glavnog odbora biti precizno uređeno i kako će biti organizovana Skupština stranke, jer je, kako kaže, reč o preciznim procedurama i o suštinskoj demokratiji. „Hoćemo da se dobro pripremimo za izbore u martu i aprilu sledeće godine, a između 21. i 24 . oktobra ne samo da\n23.08.2021 u 13:41\nPredsednik SPS Ivica Dačić smatra da bi socijalisti i naprednjaci trebalo da imaju jednog predsedničkog kandidata i zajednički nastup na svim izborima koji budu raspisani. Dačić je za TV Prva rekao da bi, u slučaju da opozicija ide ka ukrupnjavanju, i vladajuća većina trebalo da izađe na izbore u koaliciji. „U tom slučaju mislim da bi trebalo imati jednog predsedničkog kandidata i zajednički nastup na svim izborima koji budu raspisani”, rekao je Dačić, koji je i predsednik parlamenta. Na pitanje da li smatra da se SPS previše „stopio” sa SNS-om i izgubio politički identitet, Dačić kaže da se identitet te partije ne gradi na tome da li će na izbore izaći samostalno ili u koaliciji. „SPS je jedina stranka koja je preživela SNS 'cunami'“, konstatovao je Dačić, prenosi


DPS: Vlada nekompetentna da obavlja državne poslove\nTanjug 28. decembra 2020. 13:20\nPODGORICA – Najuticajnija opoziciona crnogorska partija, Demokratska partija socijalista (DPS) predsednika Crne Gore Mila Đukannovića oštro je danas kritikovala aktuelnu vladu zbog obnavljanja zahteva Srbiji da izruči bivšeg visokog funkcionera te stranke Svetozara Marovića, posebno to što je taj zahtev uputila preko službe DHL.\nU reagovanju DPS-a navodi se da je vlada današnjim činom, “kojim se još i pohvalila na konferenciji za medije, pokazala da njeno blamiranje ne zna za granice, i da svakim novim potezom sve više sebe sramoti”.\n“Danas smo saznali i ime kurirske firme kojom je to učinjeno, kao poseban kuriozitet koji valjda u ovu komediju, koju diplomatska praksa nije zabeležila, treba da unese dramaturški zaplet”, saopsteno je iz DPS-a.\nDPS smatra da je tim potezom vlada Zdravka Krivokapića, kako navode, još jednom pokazala odraz „velikog neznanja, nepoznavanja materije, kao i nekompetentnosti da se bave ozbiljnim državničkim poslovima“.\n“Svako dalje sramoćenje i blamiranje premijera, vicepremijera i ministara, učiniće nesagledive štete po našu državu i njenu reputaciju”, navodi se u saopstenju, preneo je portal RTCG.\nPotpredsednik crnogorske vlade Dritan Abazović saopštio je ranije danas novinarima da je vlada obnovila zahtev Srbiji za izručenje Marovića i dodao da je on upućen DHL-om.\nMarović, bivši potpredsednik DPS-a i predsednik Zajednice Srbije i Crne Gore, koji trenutno živi u Srbiji, optužen je bio u Crnoj Gori za korupciju, što je i priznao.


Predsjednik Đukanović uputio čestitku povodom 9. maja – Dana Evrope\nPredsjednik Crne Gore Milo Đukanović u ime građana Crne Gore i u svoje ime, uputio je čestitku predsjedniku Evropskog savjeta Donaldu Tusku povodom 9. maja – Dana Evrope, uz najbolje želje za dalji napredak Evropske unije i njenih građana.\n„Današnji praznik, prilika je za podsjećanje na antifašističke tekovine, koje su kroz pomirenje i međusobno povezivanje proklamovane Šumanovom deklaracijom, utkane u čvrste temelje današnje Evrope, u čemu je i Crna Gora imala svoju ulogu i doprinos, kojima se ponosi.\nStabilnost, kultura očuvanja i proklamovanja savremenih demokratskih vrijednosti i standarda, odlike su Evropske unije, na kojima počiva mir i stalan razvoj evropskog kontinenta. Uvjeren sam da će na tim postulatima, biti nastavljena politika proširenja Evropske unije, te da će uz znanje, iskustvo i vještine, koje se u partnerskom odnosu kontinuirano prenose i na naš Region, biti dodatno učvršćena konkurentna uloga ukupne evropske politike na globalnom planu.\nKoristim priliku da još jednom iskažem čvrstu opredijeljenost Crne Gore da postane punopravan član porodice evropskih naroda. Naš optimizam, nakon dugogodišnjih reformskih zahvata, postaje sve izglednija realnost, jer smo država koja je najviše napredovala u pristupnim pregovorima, sa samo jednim neotvorenim pregovaračkim poglavljem i tri privremeno zatvorena. Uz našu istinsku posvećenost poboljšanju kvaliteta života naših građana i ispunjavanju obaveza predviđenih evropskom agendom, računamo i na Vašu, prijateljsku podršku, uvjereni da će današnji lideri Evropske unije, prateći viziju njenih osnivača, kao i do sada, nastaviti sa daljim ujedinjenjem kontinenta i širenjem univerzalnih evropskih vrijednosti.“


Živopisna paleta: Gavin Brown - WANNABE MAGAZINE\nŽivopisna paleta: Gavin Brown\nDa su Pol Gogen (Paul Gauguin) i Frida Kalo (Frida Kahlo) bili u mogućnosti da imaju dete, čovek bi pomislio da bi radovi tog deteta izgledali ovako. Gevinu Braunu (Gavin Brown), australijskom slikaru, odlično je pošlo za rukom da kroz svoje slike provuče crte Fridinih sumanutih autoportreta i vibrirajućih tonova Gogenovog polinežanskog perioda.\nZavodljiva lica + flora + fauna\nBraunov rad karakterišu jarke boje, pregršt detalja i pritajena drama senzualnih lica kojima prekriva svoja platna. Nije besmisleno primetiti sličnost Braunove “slike situacije” sa temama naše slikarke Biljane Cincarević.\nSlične situacije na platno prenosi i Biljana Cincarević\nIako su tonovi kojima se Braun služi ljupki i veseli, u njegovim portretima čuče zebnja i strah. Kao da njegovi likovi očekuju loše vesti. Očigledan je impresionistički manir, dok iz žutih i narandžastih nijansi isijava Van Gogov (Van Gogh) uticaj.\nLako uočljiva Van Gogova žuta\nBraun je svestrani umetnik, sa istaknutim radovima u svetu mode, filma i mnogih drugih formi dizajna, sa fokusom na slikarstvo. Učestvovao je na preko 25 solo i grupnih izložbi.\nBraunu nije stran ni graffiti stil\nIzvor fotografija: thecoolhunter.net


Mali: Porez na automobile od naredne godine na osnovu kubikaže motora - Politički.rs\nMali: Porez na automobile od naredne godine na osnovu kubikaže motora\nMinistar finansija Siniša Mali izjavio je danas da će izmene zakona o porezu na imovinu biti usvojene zajedno sa budžetom za 2022. godinu, kao i da novi zakon predvidja da će porez na automobile odredjivati kubikaža motora, a ne godina proizvodnje.\nMali je odgovarajući na poslanička pitanja u Skupština Srbije rekao da se izmeni zakona pristupilo zato što je bilo dosta komentara gradjana Srbije o načinu dosadašnjeg oporezivanja automobila.\n“Samo zakonsko rešenje omogućiće da se brže i jednostavnije završi proces, uz manje dokumenata, a od 1. janura 2022. godine krećemo u implementaciju”, kazao je Mali.\nMali je dodao da to ministarstvo sprema i dva velika zakonska rešenja o procesu nove fiskalizacije.\n“Hoćemo da izgradimo konkurentno i transparentno poslovno okruženje. Od ponedeljka, 1. novembra kreće novi model fiskalizacije, uz prelazni period narednih šest meseci kada ćemo imati i postojeći i novi model fiskalizacije”, rekao je Mali.\nDodao je da će Vlada Srbije potpuno snositi troškove od 100 evra po fiskalnom uredjaju, odnosno 100 evra po prodajnom mestu.\nOn je rekao da će novi sistem povećati efikasnost za suzbijanje sive ekonomije, a da će omogućiti da se fiskalni račun izdaje i sa mobilnog telefona i sa tableta.\nPrema njegovim rečima rebalans republičkog budžeta uradjen je zbog 183 milijarde dinara prihoda naplaćenih više nego što je planirano.\nRuska „Lada niva“ sada i u „crnoj“ verziji (VIDEO)\nTagged: AUTO, AUTOMOBIL, KUBIKAŽA, SINIŠA MALI. POREZ


Balkanika Archives - Unija Diskografa Srbije\n20 godina grupe Sanja Ilić & Balkanika i koncert u Beogradu\nKultna srpska grupa Sanja Ilić & Balkanika, održaće koncert 20. marta u Kombank Dvorani u Beogradu, kojim će započeti obeležavanje dvadesetogodišnjice postojanja. Dve decenije prošlo je od izlaska albuma “Balkan 2000”, koji je na scenu doneo kompozicije koje su postale najlepši reprezent kulturne baštine ovih prostora.\nGrupa “Sanja Ilić & Balkanika” uspešno je predstavljala našu zemlju na “Pesmi Evrovizije” 2018. godine, plasiravši se u finale najveće evropskog muzičkog takmičenja. Sa pesmom “Nova deca” grupa je na kvalitetan i autentičan skrenula pažnju na Srbiju i naše kulturno nasleđe.\nUlaznice za koncert su u prodaji na Blagajni Kombank Dvorane, na svim prodajnim mestima Ticket Vision-a i putem sajta ticket.rs\nBalkanika Sanja Ilić


DRŽAVA PRODAJE STANOVE: Cena kvadrata na Kosančićevom vencu i do 3.000 evra! - BGnekretnine blog\nDRŽAVA PRODAJE STANOVE: Cena kvadrata na Kosančićevom vencu i do 3.000 evra!\nBeograd, cena kvadrata, prodaja stanova, Republička direkcija\nNovosti 028 Dec 2016\nOglas Republičke direkcije za imovinu o prodaji 109 državnih stanova i vila, po prosečnoj ceni između 1.200 i 1.500 evra po kvadratu, obradovao je mnoge, a razljutio nekadašnje vlasnike nacionalizovanog zemljišta.\nOglas je objavljen u ponedeljak a trajaće do Badnjeg dana.\nIz Mreže za restituciju opominju da državne nekretnine ne mogu da se prodaju pre nego što se završi njihov popis, i dodaju da su svojevremno ti objekti izuzeti iz “Diposa” kao socijalni stanovi.\nNajveća početna cena po kvadratu oglašena je za suteren na Kosančićevom vencu 29, gde se nalazi jedan restoran, a gde kvadrat košta 2.844 evra. Iz ovog restorana napominju da do 2026. imaju zakup ali da za posle ne znaju da li će ga produžavati ili će lokal kupiti.\nNjamanji stan u ponudi ima 24 kvadrata i nalazi se u Bulevaru Zorana Đinđića i košta 1.243 evra po kvadratu.\nNajveći su dupleks stanovi od po 182 kvadrata, u Beogradskog bataljona na Banovom brdu.\nZakup za većinu tih kuća i stanova ističe takođe na Badnje veče.


Ana Brnabić: Obećala sam građanima da će 2025. prosečna plata biti 900 evra, a penzija između 430 i 450 evra; Svakog dana razmišljamo o uvođenju novih mera | Hronika\nALEKSANDAR VUČIĆ: TUŽILAC ĆE ODLUČITI O POKAZIVANjU SNIMAKA MUČENjA\nPočetna strana > Hronika > Ana Brnabić: Obećala sam građanima da će 2025. prosečna plata biti 900 evra, a penzija između 430 i 450 evra; Svakog dana razmišljamo o uvođenju novih mera\nAna Brnabić: Obećala sam građanima da će 2025. prosečna plata biti 900 evra, a penzija između 430 i 450 evra; Svakog dana razmišljamo o uvođenju novih mera\nBEOGRAD - Premijerka Ana Brnabić izjavila je danas da se prati situacija u zemljama gde živi dosta naših ljudi koji bi za praznike mogli u većem broju da dođu u Srbiju i da će se u skladu sa tom situacijom i donositi odluke o eventualnim dodatnim merama.\n"Svaki dan razmišljamo o novim merama i gledamo podatke na svaka dva sata", rekla je Brnabić odgovarajući na pitanje novinara da li će biti uvedene dodatne mere pred novogodišnje praznike.\nPočetkom nedelje ću imati još jednu sednicu Kriznog štaba i videćemo šta još možemo da uradimo, navela je Brnabić.\nSREMSKA RAČA - Gradeći autoputeve, gradimo jaču Srbiju, izjavila je danas premijerka Srbije Ana Brnabić, koja je danas obišla sa ministrom građevinarstva Tomislavom Momirovićem radove na deonici Kuzmin - Sremska Rača, u okviru zgradnje autoputa Beograd - Sarajevo.\nOna je kazala da je izvođač, turska firma Tašjapi, obećala da će radovi na autoputu Kuzmin - Sremska Rača biti završeni do kraja 2022. godine. Kaže da će novi most na Savi u okviru tog autoputa biti gotov do oktobra 2022.\n"Došla sam da vidim kako napreduju radovi. Izuzetno je važno da u ovako teškim okolnostima u kojima živimo da nastavimo da gradimo i realizujemo ovakve projekte, kao i da nastavimo kao vlada da imamo što efikasniju implementaciju programa Srbija 2025", naglasila je Brnabićeva.\nAutoput Beograd - Sarajevo će biti prvi autoput između Srbije i neke od zemalja u regionu gde ćemo imati zajedničke granične prelaze: u Sremskoj Rači na teritoriji Srbije, a u Kotromanu na teritoriji BiH.\nO epidemiji: Svakog dana razmišljamo o novim merama\n"Gledamo podatke na svaka dva sata...Videćemo šta još možemo da uradimo", rekla je premijerka prilikom obilaska radova na izgradnji autputa Kuzmin-Sremska Rača, a preneo RTS.\n:\tAleksandar Vučić: Tužilac će odlučiti o pokazivanju snimaka mučenja


Šovinističke poruke sa protesta u Pljevljima, Fejzić poručio: Ako nemamo pravo na neke funkcije, poželjno bi bilo da nam se odgovori – da li imamo pravo na vazduh? - PORTAL REVIJE FOKUS\nŠovinističke poruke sa protesta u Pljevljima, Fejzić poručio: Ako nemamo pravo na neke funkcije, poželjno bi bilo da nam se odgovori – da li imamo pravo na vazduh?\nDio okupljenih je pjevao “Ustala je Sparta srpska, neće ovo biti Turska”, “Milo lopove, Milo lopove”. Na to je reagovao Rifat Fejzić, reis Islamske zajednice u Crnoj Gori poručivši: “Ako ovo u Pljevljima nije šovinizam, ne znam onda šta je. Pitam se, gdje je država, NVO sektor, mediji, strane diplomate? Najverovatnije će biti da je ovo ramazanska čestitka”, poručio je Fejzić na Twitteru\nNa jučerašnjem protestu u Pljevljima zbog imenovanja Harisa Đurđevića za načelnika policije pjevale su se šovinističke pjesme.\nDio okupljenih je pjevao “Ustala je Sparta srpska, neće ovo biti Turska”, “Milo lopove, Milo lopove”, pišu “Vijesti”.\nNa to je reagovao Rifat Fejzić, reis Islamske zajednice u Crnoj Gori poručivši: “Ako ovo u Pljevljima nije šovinizam, ne znam onda šta je”.\n“Ako nemamo pravo na neke funkcije, poželjno bi bilo da nam se odgovori – da li imamo pravo na vazduh? Pitam se, gdje je država, NVO sektor, mediji, strane diplomate? Najverovatnije će biti da je ovo ramazanska čestitka”, poručio je Fejzić na Twitteru.\nKolegijum Uprave policije juče je imenovao Đurđevića za novog načelnika Centra bezbjednosti Pljevlja.\nPredstavnici opštinskih odbora Nove srpske demokratije, Demokratske narodne partije (DNP), Demokratske Crne Gore i Pokreta za Pljevlja – Milan Lekić, Vladislav Bojović i Novica Stanić pozvali su sinoć Upravu policije da povuče odluku o imenovanju Đurđevića.\nU pismu koji su sinoć uputili premijeru i potpredsjedniku Vlade Zdravku Krivokapiću i Dritanu Abazoviću, ministru unutrašnjih poslova Sergeju Sekuloviću i direktoru Uprave policije Zoranu Brđaninu, oni navode “da ne mogu preuzeti odgovornost za eventualne i već najavljene proteste i nemire, koji mogu nanijeti nemjerljivu štetu procesu demokratizacije crnogorskog društva”.\n“Imenovanje Harisa Đurđevića, jednog od najbližih saradnika dosadašnjeg načelnika Dragana Slavulja za novog šefa policije u Pljevljima predstavlja direktnu uvredu za veliki broj građana Pljevalja kao i naših policajaca. Ovim činom Uprava policije Crne Gore i oni koji je kontrolišu zauzela je apsolutno neprihvatljiv stav da su pljevaljski Srbi stvarno stajali iza incidenata koji su se dogodili nakon 30. avgusta u Pljevljima, šaljući i Bošnjacima i muslimanima potpuno pokrešnu poruku o navodnoj ugroženosti i načinima ostvarivanja njihove bezbjednosti. Takva ocjena i akt koji je iz nje proizišao je apsolutna neistina, a najbolji dokaz je činjenica da za devet mjeseci organizovanja litija u Pljevljima nije zabilježen ni najmanji incident, čak su međunacionalni odnosi podignuti na značajno kvalitetniji nivo. Dokaz da su pokušaj montaže incidenata nakon 30. avgusta organizovali aktivisti DPS-a čija smo imena objavili, jeste i to da već punih sedam mjeseci nisu procesuirani pred nadležnim organima, zašta je jedan od najodgovornijih upravo imenovani Haris Đurđević”, navodi se u otvorenom pismu.\nIstiču, između ostalog, da nemaju ništa protiv toga da Bošnjak ili musliman bude šef policije u Pljevljima, “ali smo odlučno protiv da to bude etablirani pripadnik poraženog režima, jedan od najistaknutijih DPS vojnika, policijski siledžija i batinaš Haris Đurđević”.\nĐurđević je, ističu u SNP-u, posebno poznat po svojim stavovima o učesnicima litija koje je i javno prozivao i omalovažavao značaj tih narodnih protesta.\nTags: Haris ĐurđevićPljevljaprotestRifat Fejzićšovinističke poruke\nPrethodna priča Dijaspora Crne Gore u prošlosti i sadašnjosti (39): Vrijeme XVIII vijeka\nSledeća priča CP: Nasljednici ološi, kukavica i bijednika pozivaju i prizivaju zlo, nesreću i užas


"Naked" nastupili na Svetskoj izložbi u Dubajiu\n„Naked“ nastupili na Svetskoj izložbi u Dubajiu\nTanjug 9. oktobra 2021. 13:02\nBEOGRAD – Autentičnim i energičnim nastupom pred više od nekoliko stotina posetilaca beogradski Balkan džez-fank bend “Naked”, upoznao je posetioce Svetske izložbe u Dubaiju sa živopisnom muzikom Balkana koja je sve prisutne odmah pozvala na ples, saopštili su iz organizacije predstavljanja Srbije u Dubajiu.\n„Naked“ je na “Expo 2020 Dubai” nastupio u okviru World Beats Festivala na poziv domaćina na Expo stejdžu gde su učestvovali brojni poznati bendovi sa svih strana sveta, prenoseći muzikom svoju kulturu i tradiciju. Bend je svoj nastup ponovio i sinoć na Paviljonu Srbije, gde ih je čekao veliki broj posetilaca.\n„Naš zvuk nikoga ne ostavlja ravnodušnim, ljudi na svim mereidijanima posle svega nekoliko minuta počinju sa plesom i ne zaustavljaju se do kraja nastupa, a takva atmosfera je bila i večeras u Dubaiju“, izjavio je Goran Milošević, osnivač i bubnjar benda, neposredno posle nastupa.\nPublika svih uzrasnih dobi – od dece do iskusnih znalaca i svetskih putnika brzo je uhvatila ritam: “Veoma zanimljivo! Nisam ranije imala priliku da čujem muziku iz Srbije i baš mi se dopada, momentalno te pokreće na ples i drži osmeh na licu, sigurno ću se potruditi da se bolje upoznam sa vašom kulturom i muzikom nakon ovog nastupa”, izjavila je Mariza iz Portugala.\n„Veoma smo počastvovani i zahvalni na pozivu da učestvujemo na Svetskoj izložbi “Expo 2020 Dubai“, najvećem događaju na planeti i predstavimo se ljudima koji inače ne bi imali priliku da nas čuju. Ispunila nam se želja da ljudi širom sveta osete muziku 21. veka u Srbiji koja je moderna, a inspirisana našom tradicijom. Naš bend je oduvek prenosio poruku Ljubavi – od Južne Koreje do Južne Amerike, a ponosni smo što smo to učinili i u Dubaiju“, dodao je Milošević.\nBend čija muzika počiva na jedinstvenoj kombinaciji globalnog gruva, balkanske tradicije i fri džeza, prepoznatljiv je po energičnim nastupima širom sveta, a do sada su objavili pet albuma.\nSastav formiran 2006. godine, odavno se etablirao van granica naše zemlje. Već na svom prvom albumu predstavili su fuziju globalnih ritmova, balkanske muzičke tradicije i fri džeza koji je zadivio mnoge svetske scene – preko Evrope, Severne i Južne Amerike, Indije do Južne Koreje. Jedan je i od tri srpska sastava koji su nominovani za prestižnu HEMI Music Awards 2021.\nSvetska izložba – Expo 2020 Dubai, biće održana od 1. oktobra 2021. do 31. marta 2022, a tema nastupa Republike Srbije je „Srbija stvara ideje – Inspirisani prošlošću, oblikujemo budućnost“.\nKroz atraktivan i originalan program nastupa Srbije, koji za šest meseci podrazumeva više od 150 različitih događaja , što na samom Paviljonu, što na nekim od Expo lokacija – naši vrhunski umetnici, izvođači, muzičari, kreativci imaće priliku da se predstave celom svetu i da, kao najbolji kreativni ambasadori, predstave Srbiju.\nU bogatom muzičkom programu dominiraće naši talentovani umetnici, koji su već prepoznati na globalnoj umetničkoj sceni, a sve to uz veliku podršku i naša dva nacionalna hrama kulture – Narodnog muzeja i Narodnog pozorišta u Beogradu.\nFotografije sa nastupa su u prilogu.